В

ВАГОН (ням. Waggon) – транспартны сродак для перавозкі пасажыраў і грузаў, прыстасаваны для руху на колах па рэйках. Калі надышоў час пасадкі ў вагон, на вакзале з’явіліся судовыя выканаўцы, міліцыянеры і АМАПаўцы, якія і затрымалі даўжніка (z viazda.by, 12.08.2022).

ВАЙ-ФАЙ (англ. Wi-Fi) – тэхналогія бесправадной лакальнай сеткі з прыладамі на аснове стандартаў. У нас у школе ёсць вай-фай, таму ўся тэхніка можа быць задзейнічана на ўроку (z viazda.by, 17.10.2020).

ВАННА (ням. Wanne) – 1. Вялікая прадаўгаватая пасудзіна для купання. 2. Працэс купання ў такой пасудзіне. 3. Пакой, прызначаны для ванны. Каналізацыя – такая рэч, якая сёння павінна быць у кожным доме, дзе ёсць санвузел, ванна (z viazda.by, 30.05.2022).

ВАНСТЭП (англ. One-Step) – бальны танец, папулярны ў сацыяльных танцах у пачатку XX-га стагоддзя. У танцавальным салоне навучаць не толькі вядомаму вальсу, але і танцам пад дзіўнымі назвамі падэпацінёр, рэгтайм, ванстэп (zviazda.by, 19.05.2020).

ВАТА (ням. Watte) – пушыстая валакністая маса звычайна з бавоўны, якая выкарыстоўваецца ў медыцыне, хімічнай прамысловасці. Здаецца, у ход ішло ўсё, што траплялася на вока: шышкі, ніці, папера, макароны, дэталі ад гадзіннікаў, ракушкі, засушаныя кветкі, вата, дошкі, цацкі (z viazda.by, 29.12.2021).

ВАФЛЯ (ням. Waffel) – сухое пячэнне з крэмавымі праслойкамі і клятчастым адбіткам на паверхні. Там кругласутачна прадавалася цёплая выпечка, рыба, прысмакі, аладкі, завітушкі, вафлі (z viazda.by, 24.03.2022).

ВАХТА (ням. Wacht) – 1. Від дзяжурства на судне па ахове яго бяспекі, a таксама частка экіпажа, якая нясе гэта дзяжурства. 2. Самаадданая праца ў гонар важнай падзеі. І адчуванне прысутнасці некага, акрамя ўдзельнікаў вахты (z viazda.by, 01.07.2022).

ВАХЦЁР (ням. Wächter) – дзяжурны стораж ва ўстанове, на прадпрыемстве. Сёння ў 9.44 вахцёр паведаміў аб пажары ў інтэрнаце па вуліцы Сакольская ў Гродне (z viazda.by, 24.06.2021).

ВЕБІНАР / ВЭБІНАР (англ. webinar) – разнавіднасць вэб-канферэнцыі, правядзенне анлайн-сустрэч або прэзентацый праз інтэрнэт. Асаблівую цікавасць у праграме вебінара выклікаў пілотны праект па рэалізацыі ўзаемнага прызнання банкаўскіх гарантый паміж Беларуссю і Расіяй у сферы дзяржаўных закупак, які быў нядаўна запушчаны Нацбанкам Беларусі сумесна з пяццю беларускімі банкамі (z viazda.by, 17.08.2022).

ВЭБ-КАМЕРА (англ. web camera) – малапамерная лічбавая відэа- або фотакамера, здольная ў рэальным часе фіксаваць выявы, прызначаныя для далейшай перадачы па сетцы інтэрнэт. На погляд Паўла, Наваполацк можа пайсці як па шляху «звычайных замкоў з ключамі», так і па «хай-тэк» варыянце, калі картка адкрывае электронны замок, які падключаны да невялікай сонечнай батарэі, і ад яе ж працуе вэб-камера відэаназірання (z viazda.by, 08.07.2020).

ВЕЙКБОРД (англ. wakeboard) – 1. Спецыяльная дошка з мацаваннямі для ног, прызначаная для катання па хвалях, якія атрымліваюцца дзякуючы буксіроўцы кацера. 2. Від спорту, у якім выконваюцца розныя акрабатычныя скачкі на хвалях з выкарыстаннем вейкборда. Напрыклад, на Заслаўскім вадасховішчы можна заняцца віндсёрфінгам, а таксама сапсёрфінгам, пакатацца на паруснай яхце, Цнянскае вадасховішча прапануе вейкборд (zviazda.by, 19.05.2020).

ВЕНТЫЛЬ (ням. Ventil < ад лац. ventil ā re ‘праветрываць’) – 1. Клапан для рэгуліроўкі выхаду вадкасці, пары або газу ў некаторых механізмах, a таксама паветра ў духавых музычных інструментах. 2. Прыстасаванне ў камеры пнеўматычнай шыны, якое дазваляе напампоўваць паветра ў камеру і перашкаджае яго выхаду адтуль. 3. Электронны прыбор, які забяспечвае працяканне току толькі ў адным напрамку; выкарыстоўваецца ў выпрамляльных устройствах, y апаратуры аўтаматыкі, радыётэхнікі і радыёэлектронікі. У гэты час адбыўся разрыў вентыля аднаго з іх (z viazda.by, 03.04.2020).

ВЕНТЫЛЯТАР (ням. Ventilator < ад лац. ventil ā re ‘праветрываць’) – прылада, якая служыць для вентыляцыі або для падачы патоку паветра. Прасушваць зерне не абавязкова, але патрэбна ачыстка, таму працуе толькі вентылятар (z viazda.by, 14.08.2020).

ВІДЖЭТ (англ. widget) – невялікі дадатак, які паказвае некаторую інфармацыю або выконвае нескладанае дзеянне, або ўпрыгожвае экран карыстальніка. На старонцы тавару, які зацікавіў кліента, можна націснуць на адпаведны віджэт (z viazda.by, 07.05.2020).

ВІДЭАКАРТА (ням. Videokarte) – асаблівая плата, схема ў сістэмным блоку, якая адказвае за фарміраванне малюнка на экране манітора. Усярэдзіне камп’ютарнай тэхнікі апынулася відэакарта значна меншага кошту, якая замяніла арыгінальную (z viazda.by, 06.07.2022).

ВІНДСЁРФІНГ (англ. windsurfing) – від паруснага спорту, у аснове якога ляжыць майстэрства кіравання на воднай паверхні лёгкай дошкай невялікага памеру з усталяваным на ёй ветразем. У нас ёсць алімпійская дысцыпліна – віндсёрфінг, вельмі экстрэмальная (zviazda.by, 23.09.2020).

ВІНТ (польск. gwint < ад ням. Gewinde) – 1. Крапежны выраб для злучэння або мацавання дэталяў. 2. Частка рухавіка самалёта, верталёта, судна ў выглядзе лопасцей, замацаваных на вале. Не дакруціўся яшчэ вінт, але раз'ятраны Глеб паспявае і адшпіліцца, і скінуць парашутныя лямкі, і пераскочыць цераз борт з папяросай у зубах (z viazda.by, 13.02.2020).

ВІНЧЭСТАР (англ. winchester) – прылада вонкавай памяці камп’ютара, якая выкарыстоўвае ў якасці носьбіта інфармацыі жорсткія пласціны з магнітным пакрыццём. Як паведамілі ў ведамстве, у ходзе ператрусу кватэры мінчанкі канфіскаваныя шэсць мабільных тэлефонаў, ноўтбук, вінчэстар, флэш-назапашвальнік, 700 еўра, банкаўская аплатная картка і пратэстная атрыбутыка (zviazda.by, 20.11.2020).

ВОРКАЎТ (англ. work-out) – 1. Баксёрскі паядынак для трэніроўкі. 2. Перыяд напружаных фізічных практыкаванняў. 3. Вулічная гімнастыка, якая ўключае ў сябе выкананне розных практыкаванняў на вулічных спортпляцоўках, а менавіта на турніках, брусах, шведскіх сценках і іншых канструкцыях, ці ўвогуле без іх выкарыстання (на зямлі). Прычым, гэта будзе не адна лакацыя, а цэлы комплекс, дзе будуць і скаладром, і скейт-парк, і воркаўт, і нават кафэ. (zviazda.by, 14.09.2020).

ВОРКШОП (англ. workshop) – фармат навучальнага мерапрыемства, які дапамагае ўдзельнікам атрымаць веды і адразу прымяніць іх на практыцы для фарміравання пэўных навыкаў. Што тычыцца навін выставы, яна адзначыла, што ў гэтым годзе ўпершыню пройдзе воркшоп Leisure & Travel (zviazda.by, 17.04.2021).

ВУНДЭРКІНД (ням. Wunderkind) – дзіця з надзвычайнымі для свайго ўзросту здольнасцямі. Да пандэміі праводзіла больш часу з унукам Кірылам – яму 8 гадоў, ён мае надзвычайныя здольнасці – сапраўдны вундэркінд (z viazda.by, 10.02.2022).

ВЭКСАЛЬ (ням. Wechsel) – пісьмовае даўгавое абавязацельства ўстаноўленай законам формы, якое выдаецца пазычальнікам крэдытору і дае апошняму права патрабаваць ад пазычальніка выплаты ва ўстаноўлены тэрмін пэўнай сумы грошай; від каштоўных папер. Мацi ходзiць галодная, у краме бярэ прадукты «на вэксаль» (z viazda.by, 31.03.2020).