Т

ТАБЛОІД (англ. tabloid) – малафарматная газета, у якой публікуюцца сенсацыйныя, нізкапробныя паведамленні з мноствам ілюстрацый. Як напісаў таблоід, вясной 2020-га міністр аховы здароўя Саксоніі Петра Кёпінг прапаноўвала адпраўляць парушальнікаў карантыну ў псіхіятрычныя бальніцы (zviazda.by, 15.01.2021).

ТАНЕЦ (ням. Tanz) – 1. Від мастацтва, y якім асноўнымі сродкамі стварэння вобразаў з’яўляюцца пластычныя рухі і рытмічныя змены пастаў цела чалавека. 2. Сукупнасць рытмічных і пластычных рухаў, якія выконваюцца ў такт музыкі, a таксама музыка да гэтых рухаў. Гэта можа быць танец ад вядомага дзеяча мастацтваў або занятак спортам з алімпійскім чэмпіёнам (z viazda.by, 03.08.2022).

ТАРГЕТ (англ. target) – рэклама, якая накіравана на пэўны сегмент аўдыторыі. У мяне арганічны прырост падпісчыкаў, таму што я не заказваю рэкламу ў блогераў і не ўкладваю грошы ў таргет, як гэта робяць многія (z viazda.by, 20.08.2020).

ТАУНХАУС (англ. town house) – малапавярховы жылы дом або грамадскі будынак на некалькі шматузроўневых кватэр, як правіла, з ізаляванымі ўваходамі, які атрымаў распаўсюджванне ў еўрапейскіх гарадах і прыгарадах на тэрыторыі забудовы сярэдняй шчыльнасці. Дарэчы, жыллю больш за 150 гадоў, бо пабудавалі таунхаус ў 1873 годзе (z viazda.by, 28.08.2021).

ТОКЕН (англ. token) – адзінка ўліку, якая не з’яўляецца крыптавалютой, прызначаная для прадстаўлення лічбавага балансу ў некаторым актыве, іншымі словамі, якая выконвае функцыю «заменніка каштоўных папер» у лічбавым свеце. Бясконцыя фінансавыя піраміды, праекты без ідэй і сэнсу, фанацкія токены і, нарэшце, мільярды долараў, укладзеныя ў мемы, – усё гэта рэальнасць крыптарынку, куды прыходзіць усё больш людзей, заўважыла lenta.ru (zviazda.by, 04.12.2021).

ТОРТ (ням. Torte) – кандытарскі выраб са здобнага цеста з крэмам, фруктамі і іншым. Таксама гэта можа быць пірог ці торт, які гатуецца без выпечкі з ужо гатовых інгрэдыентаў, напрыклад, пернікавы ці зефірны (z viazda.by, 09.07.2022).

TP А CA (ням. Trasse) – 1. Напрамак пралягання канала, лініі сувязі, трубаправода, a таксама руху самалёта, судна і г. д. 2. Шлях, дарога. Спачатку траса ў Раўбічах здалася вельмі цяжкай (z viazda.by, 20.07.2022).

ТРАФІК (англ. traffic) – 1. Аб’ём усіх дадзеных у кілабайтах, які праходзіць праз сервер за прамежак часу. 2. Колькасць наведвальнікаў вэбсайта. Я думаю, што асноўны трафік паміж нашымі краінамі – гэта якраз палякі, якія будуць спрабаваць знайсці больш танныя прадукты, больш таннае паліва на беларускім рынку», – адзначыў палітолаг (zviazda.by, 13.07.2022).

ТРОЛІНГ (англ. trolling) – размяшчэнне на розных інтэрнэт-рэсурсах правакацыйных артыкулаў, альбо паведамленняў з мэтай развіцця канфлікту паміж карыстальнікамі з суправаджэннем ўзаемных абраз. І кіруюць у гэтым свеце адкрытыя мана, хайп, хейт, булінг, тролінг, боты і іншыя камунікатыўныя навацыі (zviazda.by, 12.08.2021).

ТРУФЕЛЬ (ням. Trüffel < ад лац. t ū ber ‘клубень, труфель’) – 1. Сумчаты грыб сямейства труфелевых, які расце ў багатай перагноем глебе ў лясах, дубровах і выкарыстоўваецца як прыправа да стравы. 2. Шакаладная цукерка. У адной паназіралі, як труфель «страчвае» сваю вострую верхавіну, каб «убрацца» ў шакаладны лісток ці міні-карцінку з павуцінкі шакаладу (z viazda.by, 02.12.2020).

ТРЫЛЕР (англ. thriller) – жанр твораў літаратуры і кіно, які нацэлены выклікаць у гледача ці чытача пачуцці трывожнага чакання, хвалявання ці страху. А вось зусім іншы і нечаканы матэрыял – спектакль «Я вольны!», метафізічны трылер паводле рамана А. Натомб «Касметыка ворага», пастаўлены адмыслова для яе і Георгія Лойкі рэжысёрам Аляксандрам Дольнікавым (z viazda.by, 24.05.2022).

ТРЭНД (англ. trend) – напрамак развіцця ў якой-небудзь вобласці жыцця (напрыклад, у вопратцы, фінансах, тэхналогіях або дызайне), альбо пэўны прадукт ці прадмет, які задае тон у гэтай галіне. Паводле яго слоў, ёсць яшчэ адзін трэнд (z viazda.by, 08.09.2022).

ТУРМА (ням. Turm) – 1. Месца зняволення, будынак, дзе ўтрымліваюцца асобы, што знаходзяцца пад следствам або прыгавораны судом да пазбаўлення волі. 2. Месца, дзе жывуць пад прыгнётам. Існуе нават даведка ўстаноўленай формы, якую могуць запоўніць афіцыйныя органы таго месца, дзе знаходзіўся чалавек (сельсавет, бальніца, санаторый, турма, вайсковая часць і іншыя), указаўшы пэўны перыяд яго прысутнасці там (z viazda.by, 25.05.2022).

ТЫЗЕР (англ. teaser) – рэкламнае паведамленне, пабудаванае як загадка, якое змяшчае частку інфармацыі аб прадукце, але пры гэтым сам тавар цалкам не дэманструецца. Супрацоўнікі аддзела сацыякультурнай работы і маркетынгу пакажуць першы ролік праекта, тызер якога ўжо з’явіўся на афіцыйных старонках бібліятэкі ў Facebook, Instagram і YouTube (z viazda.by, 10.09.2020).

ТЭГІНГ (англ. tagging) – від графіці, які ўяўляе сабой хуткае нанясенне подпісы аўтара маркерам або балонам з фарбай без якога-небудзь малюнка. Акрамя асноўнай спецыяльнасці, малады чалавек асвоіў за час навучання так званы «тэгінг» – сумніўнае «мастацтва» распісвацца на сценах грамадскіх будынкаў (zviazda.by, 01.04.2020).

ТЭНДЭР (англ. tender) – форма адбору прапаноў на пастаўку тавараў, выкананне работ або аказанне паслуг на канкурэнтнай аснове. У 2019 і 2020 гадах Бабруйская РАС выйграла тэндэр Магілёўскага ДВЛГА на права заключэння дагавора па выкананні мерапрыемства «Рассяленне аленя высакароднага ў паляўнічых угоддзях» (zviazda.by, 02.10.2022).

ТЭСЛА (англ. Tesla) – амерыканская кампанія па вытворчасці электрамабіляў і экалагічна чыстай энергіі, заснаваная ў 2003 годзе. Усё дзякуючы таму, што токен прыцягнуў увагу заснавальніка Tesla Ілона Маска (zviazda.by, 04.12.2021).

ТЭСТ-ДРАЙВ (англ. test drive) – бясплатная пробная паездка, якая дае магчымасць пакупніку ацаніць зручнасць кіравання машынай, эфектыўнасць работы тармазоў, інфарматыўнасць рулявога кіравання, узровень вібрацый, плыўнасць ходу. Але нам гэта на руку – ну які тэст-драйв па сухой трасе (zviazda.by, 27.09.2022).

ТЭХНАЛОГІЯ (ням. Technologie < ад грэч. t é chn ē ‘майстэрства, уменне’ + log í a ‘вучэнне, навука’) – 1. Сукупнасць прыёмаў і спосабаў атрымання, апрацоўкі або перапрацоўкі (змены стану, уласцівасцяў, формы) сыравіны, матэрыялаў, паўфабрыкатаў або вырабаў у розных галінах прамысловасці, будаўніцтве і г. д. 2. Навуковая дысцыпліна, якая распрацоўвае і ўдасканальвае гэтыя прыёмы і спосабы. 3. Апісанне вытворчых працэсаў, інструкцыі па іх выкананню, тэхналагічныя карты. Тэхналогія здаецца старадаўняй, як сама Прыпяць, нягледзячы нават на маторы на лодках (z viazda.by, 19.08.2022).

ТЭХНІКА (ням. Technik < ад грэч. t é chn ē ‘майстэрства, уменне’) – 1. Сукупнасць сродкаў чалавечай дзейнасці, створаных для ажыццяўлення працэсу матэрыяльнай вытворчасці і задавальнення невытворчых патрэб грамадства. 2. Машыны, механізмы, прыборы, прылады той ці іншай галіны вытворчасці. 3. Сукупнасць навыкаў і прыёмаў у якім-небудзь відзе дзейнасці. Добрая тэхніка, усе КАМАЗы і аўтобусы спраўныя (z viazda.by, 19.08.2022).