О

ОПЭН-ЭЙР (англ. open-air) – канцэрты, фестывалі, іншыя масавыя мерапрыемствы, якія праходзяць пад адкрытым небам. Потым мерапрыемствы перамесцяцца ў Лошыцкі парк, дзе святочны хранограф прдоўжыць аднайменны опэн-эйр з фестывалем беларускіх студэнцкіх атрадаў, эмацыянальным выступленнем харызматычных артыстаў маладзёжнай кавер-групы і салютам (z viazda.by, 06.09.2022).

ОПЦЫЯ (англ. option) – неабавязковая, дадатковая магчымасць. У гэтых умовах у нас ёсць адна опцыя, якой няма ў нашых апанентаў, – гэта ісці да моладзі і даведвацца, што іх турбуе, што іх хвалюе і цікавіць (z viazda.by, 09.08.2022).