Б

БАБСЛЕЙ / БОБСЛЕЙ (ад англ. bobsleigh) – від спорту, які заключаецца ў слізгаценні ўніз па ледзяным натуральным або штучным схіле на санках з чатырма палазамі, якія перавозяць альбо двух, альбо чатырох чалавек. Упершыню на Гульнях пройдуць спаборніцтвы ў жаночым слаўпстайле (фрыстайл), мужчынскім і жаночым біг-эйры (снаўборд), змешанай эстафеце ў шорт-трэку і жаночых адзіночных заездах у бабслеі(zviazda.by, 08.02.2021). Упершыню будуць прадстаўлены спаборніцтвы ў жаночым слоуп-стайле (фрыстайл)… і жаночых адзіночных заездах у бобслеі (zviazda.by, 01.02.2021).

БАЙК (англ. bike) – хуткасны матацыкл замежнай вытворчасці. Мінчанін выказаў здагадку, што малады чалавек выкраў байк, таму пачаў здымаць яго на мабільны тэлефон, каб перадаць відэа ў міліцыю (zviazda.by, 24.08.2022).

БАЙКЕР (англ. biker) – член нефармальнай моладзевай групы аматараў-матацыклістаў. Нядаўна за кіраванне матацыклам на адным коле байкер быў пазбаўлены правоў на 5 месяцаў (zviazda.by, 17.08.2021).

БАЛЕТМАЙСТАР (ням. Ballettmeister) – аўтар і пастаноўшчык балетаў, танцаў, харэаграфічных нумароў. У маі 2022-га галоўны балетмайстар тэатра Ігар Колб прадставіў мастацкаму савету сваю ідэю балета Адольфа Адана «Жызэль» (z viazda.by, 20.07.2022).

БАН (англ. ban) – блакіроўка, пазбаўленне або абмежаванне якіх-небудзь праў карыстальніка ў доступе да інтэрнэт-рэсурсаў, якое ажыццяўляецца адміністратарам гэтага рэсурсу ў адказ на парушэнні пэўных правілаў. Тады Мос яшчэ раз вылажыў трансляцыю ў «Фэйсбук», за што атрымаў бан на 24 гадзіны (z viazda.by, 24.08.2022).

БАНК (ням. Bank < ад італ. banco ‘лаўка, кантора’) – камерцыйная крэдытна-фінансавая арганізацыя, якая дзейнічае на падставе спецыяльнага дазволу (ліцэнзіі) для якой заканадаўча ўстаноўлены як спецыфічныя магчымасці па аперацыях з грашовымі сродкамі, так і абмежаванні на віды дзейнасці. Гэты прыклад узяў і Еўрапейскі цэнтральны банк, павысіўшы паказчык упершыню за 11 гадоў (z viazda.by, 15.08.2022).

БАНКАМАТ (англ. bank + (auto)mat) – апарат для атрымання наяўных грошай з банкаўскіх рахункаў з дапамогай выкарыстання банкаўскіх пластыкавых карт. Да паслуг наведвальнікаў будуць працаваць камеры хавання і банкамат (z viazda.by, 09.07.2022).

БАНЕР (англ. banner) –1. Рэклама ў інтэрнэце, якую размяшчаюць на сайтах у выглядзе прастакутных малюнкаў, якія прыцягваюць увагу. 2. Надрукаванае на вінілавай тканіне малюнак для магістральных шчытоў (білбордаў). У сваю чаргу публікацыі «Звязды» актыўна выкарыстоўваліся пры фарміраванні навінавай стужкі на інтэрнэт-партале «Жэньмінь жыбаа» анлайн», дзе таксама з'явіўся тэматычны банер (z viazda.by, 14.12.2021).

БАНТ (ням. Band) – завязка са стужкі ў выглядзе вузла і дзвюх або некалькіх свабодна выпушчаных петляў. Хлопцы чаплялі чырвоны бант каханай дзяўчыне на спіну, а тая павінна была здагадацца, хто гэта зрабіў (z viazda.by, 19.02.2020).

БАРТЭР (англ. barter) – тавараабмен або абмен паслуг без удзелу грошаў. 100 %-ы бартэр дрэнны, а калі гэта часткова, то як інструмент можа быць выкарыстаны (z viazda.by, 25.01.2022).

БЕНЧМАРК (англ. benchmark) – 1. Фінансавы актыў, даходнасць па якім служыць узорам для параўнання выніковасці інвестыцый. 2. Камп’ютарная праграма, якая служыць узорам для параўнання прадукцыйнасці камп’ютараў або аперацыйных сістэм. 3. Узор для параўнання. Таксама распрацоўшчыкі бенчмарку адзначылі, што характэрнай рысай многіх падробленых прылад стаў экран з разрозненнем 720 p, а таксама працэсар MediaTek MT 6589 у камплекце з графічным паскаральнікам Mali-400 MP (z viazda.by, 12.03.2020).

БІ-БІ-СІ (англ. BBC) – фінансаваная дзяржавай сістэма вяшчання ў Вялікабрытаніі, якая дзейнічае на падставе каралеўскага Статута. Так, «Бі-бі-сі» ахарактарызавала візіт Байдэна як «сустрэчу на кулаках» (zviazda.by, 24.07.2022).

БІГ-ЭЙР (англ. Big Air) – від спаборніцтваў у снаўбордзе, калі снаўбардыст робіць адзін вялікі зацяжны скачок, выконваючы кручэнні і сальта ў паветры. Без беларусаў сёння вызначацца чэмпіёны і прызёры ў спаборніцтвах па сноўбордзе (жанчыны, біг-эйр; мужчыны, біг-эйр), фрыстайле (жанчыны, слоўпстайл), гарналыжным спорце (жанчыны, хуткасны спуск), канькабежным спорце (мужчыны, камандная гонка; жанчыны, камандная гонка), лыжным дваябор’і (мужчыны) і бабслею (мужчыны, двойкі) (zviazda.by, 15.02.2022).

БІГМАК (англ. big ‘вялікі’ + Mac(donalds)) – фірмовы шматслаёвы бутэрброд з катлетай, гароднінай і зелянінай. Дастаем з прадуктовай сумкі рэшткі «самадзейнага» вегетарыянскага бігмаку: першы «Макдональдс» адкрыецца ў Мінску толькі ў снежні 1996 года (zviazda.by, 20.03.2021).

БІЗНЕС (англ. business) – прадпрымальніцкая эканамічная дзейнасць, якая прыносіць даход, прыбытак. Па выніках галасавання выбраны 14 дэлегатаў, якія будуць прадстаўляць бізнес Магілёўскай вобласці на з’ездзе (zviazda.by, 30.08.2022).

БІЗНЕСВУМЕН (англ. business ‘справа, бізнес’ + woman ‘жанчына’) – дзелавая жанчына, жанчына-прадпрымальнік. На думку Холдэр, бікіні звычайна купляюць фанаты фітнесу або паспяховыя бізнесвумен (zviazda.by, 11.05.2022).

БІЗНЕСМЕН (англ. business ‘справа, бізнес’ + man ‘мужчына’) – чалавек, які ажыццяўляе прадпрымальніцкую дзейнасць, атрымлівае прыбытак з справы, якім ён займаецца самастойна, без працаўладкавання ў кампанію або да прыватнай асобе. Рабочымі месцамі дзякуючы прадпрыемству маладога бізнесмена забяспечаны 60 чалавек, 11 – у сельскай мясцовасці (zviazda.by, 16.08.2022).

БІЛБОРД (англ. billboard) – шчыт вялікага памеру для размяшчэння вонкавай рэкламы, які ўсталёўваецца ўздоўж трас, вуліц і ў іншых шматлюдных месцах. А літаральна днямі ўздоўж трасы М1 у напрамку руху да Калдычэўскага лагера смерці ўстановяць білборд, якім дзяўчаты хочуць падкрэсліць ролю жанчыны ў захаванні міру на зямлі (zviazda.by, 12.07.2021).

БІНТ (ням. Binde) – стужка з марлі або іншай тканіны (звычайна белай), якая ўжываецца для перавязкі ран, пераломаў. Ёд, бінт, бактэрыцыдны пластыр, перакіс або хлоргексідзін – must-have любога вандроўніка (z viazda.by, 31.07.2021).

БІРЖА (ням. Börse) – установа для заключэння фінансавых і гандлёвых здзелак на каштоўныя паперы і тавары. Галоўная функцыя біржы – садзейнічанне беларускім прадпрыемствам у экспарце прадукцыі і дапамога замежным кампаніям у выхадзе на беларускі рынак (z viazda.by, 28.07.2022).

БІТКОІН (англ. bitcoin) – лічбавая валюта, створаная ананімным камп’ютарным праграмістам ці групай праграмістаў пад імем Сатошы Накамота ў 2009 годзе. Уладальнікі біткоінаў могуць выкарыстоўваць розныя вэб-сайты для абмену іх на фізічныя валюты, такія як доллары ЗША ці еўра, або абменьваць іх на тавары і паслугі ў шэрагу прадаўцоў. Біткоін і аналагічныя валюты пакуль для большасці ўяўляюцца чымсьці новым і нязведаным, хаваючым у сабе вялікія рызыкі (zviazda.by, 21.12.2021).

БЛІК (ням. Blick) – водбліск якога-небудзь святла; светлавая пляма на якой-небудзь гладкай паверхні. Улева-управа – і вось ён, няўлоўна-прымальны блік, адзін з многіх іншых памылковых блікаў (z viazda.by, 16.09.2020).

БЛІСТАР (англ. blister) – ўпакоўка ў выглядзе невялікага палатна з пластмасы і (або) фальгі для таблетак, капсул або ампул. Пачаты блістар таблетак, на якім не відаць назву лекаў, лепш замяніць на цэлы (z viazda.by, 31.07.2021).

БЛІЦ (ням. Blitz) – 1. Лямпа для імгненнай моцнай успышкі святла пры фатаграфаванні. 2. Праведзеная ў тэмпе партыя шахматнай гульні. Напрыклад, можна пазмагацца ў хуткія шахматы, бліц, вырашыць шахматныя задачы і крыжаванкі, згуляць у паддаўкі (z viazda.by, 02.04.2022).

БЛІЦТУРНІР (ням. Blitzturnier) – шахматны турнір, y якім на кожную партыю даецца максімальна абмежаваны час. У першы дзень спаборніцтва, 26 чэрвеня, арганізуюць бліцтурнір (z viazda.by, 25.06.2021).

БЛОГ (англ. blog) – анлайн-часопіс, дзе асоба, група або карпарацыя ажыццяўляе запіс дзейнасці, думкі або пераканання. Некаторыя блогі працуюць у асноўным у якасці навінавых фільтраў, збіраючы розныя анлайн-крыніцы і дадаючы кароткія каментары і інтэрнэт-спасылкі. Іншыя блогі канцэнтруюцца на прадстаўленні арыгінальнага матэрыялу. Анлайн-школы, агенцтвы і сэрвісы для SMM часта вядуць тэматычныя блогі, у якіх можна даведацца асноўную інфармацыю, неабходную будучаму SMM-спецыялісту (zviazda.by, 20.07.2022).

БЛОГЕР (англ. blogger) – чалавек, які вядзе блог. Напісала на сваёй старонцы ў Facebook журналістка і блогер Нэлі Вернер, якая жыве цяпер у Італіі (zviazda.by, 10.08.2022).

БЛОКБАСТАР (англ. blockbuster) – вельмі папулярны і прыбытковы твор, як правіла, фільм або кніга. У 2021 годзе на экраны выйшаў амерыканскі навукова-фантастычны блокбастар «Галоўны герой», у цэнтры якога аказваецца масавая ролевая анлайн-гульня, дзе кожны можа выбраць для сябе найбольш блізкага персанажа (zviazda.by, 09.02.2022).

БЛОКЧЭЙН (англ. blockchain) – тэхналогія базы даных, якая абапіраецца на бухгалтарскі часопіс, які распаўсюджваецца па камп’ютарнай сетцы і запісы якога вядомы як блокі; частка архітэктуры для крыптавалюты Біткоін. У адрозненне ад крыптавалют, токены могуць эмітавацца адным чалавекам у неабмежаванай колькасці, і падчас іх стварэння блокчэйн задзейнічаць неабавязкова (zviazda.by, 04.12.2021).

БЛЭКАЎТ (англ. black-out) – 1. Незапланаванае адключэнне электрычнасці. 2. Часовая страта гледжання або памутненне свядомасці пры экстрэмальным паскарэнні. 3. Наўмыснае замоўчванне аб чым-небудзь; адсутнасць інфармацыі аб чым-небудзь да пэўнага моманту. 4. Эстрадны нумар (трук), падчас якога выключаюць святло для дасягнення камічнага эфекту. Ліван перажыў маштабны блэкаўт – ва ўсёй краіне больш за суткі не было электрычнасці (zviazda.by, 17.10.2021).

БОДЗІБІЛДЫНГ (англ. bodybuilding) – 1. Сістэма фізічных практыкаванняў, накіраваная на ўсебаковую сілавую падрыхтоўку і ўдасканаленне целаскладу шляхам развіцця мышцаў. 2. Від спорту, сутнасць якога заключаецца ў мастацкім пазіраванні, які дазваляе найбольш эфектна прадэманстраваць развіццё мышачнай сістэмы спартсмена і атрымаць за гэта адпаведную ацэнку. Гэта былы жаночы бодзібілдынг, толькі ў аблегчаным варыянце, бо ў тым выглядзе, якім ён быў раней, яго з-за нежаноцкасці прыбралі са спаборніцтваў (zviazda.by, 15.05.2020).

БОДЗІПАЗІТЫЎ (ад англ. body-positivity) – грамадскі рух, які выступае за права камфортна адчуваць сябе ў сваім целе пры любым знешнім выглядзе, свабодна самавыяўляцца, а таксама прымаць цела іншых людзей такімі, якія яны ёсць. Можна ўспомніць такія адкрыцці б’юці-сферы нашага часу, як мадэлі «плюс сайз», або «бодзіпазітыў» (zviazda.by, 18.06.2022).

БОЙФРЭНД (англ. boyfriend) – малады чалавек у адносінах да дзяўчыны, з якой ён не знаходзіцца ў шлюбе, але падтрымлівае цесныя сяброўскія або інтымныя адносіны. Аднак на ноч гледзячы бойфрэнд вырашыў зайсці ў госці да сваёй каханай, якая пражывала з маці, але там яе не аказалася (zviazda.by, 16.11.2021).

БОТ (англ. (ro)bot) – спецыяльная праграма, якая выконвае аўтаматычна і / або па зададзеным раскладзе якія-небудзь дзеянні праз інтэрфейсы, прызначаныя для людзей. Падпісацца на бот можна ўжо зараз, каб атрымліваць актуальную інфармацыю аб пікніках з першых вуснаў (zviazda.by, 22.07.2022).

БРАНЧ (англ. brunch) – нефармальны від прыёму па выхадных днях паміж сняданкам і абедам. Менавіта такія людзі сабраліся суботняй раніцай, у свой выхадны дзень, на першы адукацыйны бранч (zviazda.by, 05.02.2020).

БРАЎЗЕР (англ. browser) – спецыяльная праграма, якая дазваляе шукаць інфармацыю ў інтэрнэце, праглядаць сайты, спампоўваць файлы любога фармату, загружаць аўдыё і відэафайлы. У момант адключэння антывіруса адбываецца ўцечка захаваных пароляў з браўзера (zviazda.by, 06.07.2021).

БРЫФІНГ (англ. briefing) – кароткая прэс-канферэнцыя з інфармацыяй па актуальных пытаннях палітыкі. Для замежных ваенных назіральнікаў 18 лютага быў праведзены брыфінг аб вучэннях (zviazda.by, 19.02.2022).

БРЭЙК-ДАНС (ад англ. break dancing) – тып танца, у якім танцор выконвае спартыўныя рухі, якія ўключаюць дотык зямлі рознымі часткамі цела (напрыклад, галавой або спіной). У танцавальным спаборніцтве лепшых з лепшых вызначаць па трох напрамках танца: эстрадны, сучасны (джаз-мадэрн, вог, данс-хол, брэйк-данс, хіп-хоп і інш.), а таксама тэатр танца – выступленне з элементамі шоу (zviazda.by, 08.11.2021).

БРЭЙКДАНСЕР (англ. break danc er) – чалавек, які танцуе брэйк-данс. Прафесійныя брэйкдансеры просяць паставіць дыджэя іншы трэк, калі ён ім не падабаецца (zviazda.by, 14.03.2020).

БРЭЙН-РЫНГ (англ. brain ‘мозг’ + ring ‘арэна барацьбы’) – тэлевізійная гульня, у якой перамагае самы эрудыраваны чалавек (або каманда), які хутка адказвае на пытанні вядучага. За гэты час хлопцы пераадолеюць мноства этапаў: пажарная эстафета, паласа з перашкодамі, баявое разгортванне ад мотапомпы, КВЗ, аказанне першай дапамогі, брэйн-рынг, інтэрнэт-пошук, зводныя палявыя вучэнні, выратаванне на вадзе, пажарны кросфіт, конкурсы фатаграфіі і хітоў бяспекі (zviazda.by, 16.09.2021).

БРЭНД (англ. brand) – 1. Фабрычная марка, гандлёвы знак, які мае высокую рэпутацыю ў спажыўцоў. 2. Комплекс уяўленняў, меркаванняў, асацыяцый, эмоцый, каштоўнасных характарыстык прадукту альбо паслугі, які адрознівае тавар ці паслугу аднаго прадаўца ад тавараў або паслуг іншых прадаўцоў Я лічу, што вытворцам варта выходзіць з насамрэч унікальным, беларускім брэндам (zviazda.by, 15.08.2022).

БУЛІНГ (англ. bullying) – рэгулярны псіхалагічны або фізічны ціск на чалавека, які ажыццяўляецца адным чалавекам ці групай агрэсараў і які звычайна праходзіць ва ўмовах замкнёнай грамадскай групы. Што рабіць, каб у школьным жыцці не было булінгу і цкавання? (zviazda.by, 04.06.2022)

БУЛІТ (ад англ. bullet) – у хакеі: назва штрафнога кідка ў вароты суперніка. Авертайм пераможца не выявіў, а ў серыі пасляматчавых кідкоў больш дакладнымі былі мінчане – пераможны буліт выканаў Аслан Раісаў (zviazda.by, 18.02.2022).

БУНГАЛА (англ. bungalow < ад хіндз. bangla ‘дом’) – лёгкая загарадная жылая пабудова ў некаторых трапічных краінах. Альбо неяк іх пасялілі ў бунгала на тэрыторыі прыватнага парку, дзе можна было назіраць шмат рознай жыўнасці (zviazda.by, 13.01.2021).

БУТЭРБРОД (ням. Butterbrot ‘хлеб з маслам’) – скібка хлеба з маслам, сырам, каўбасой. За гадзіну перад застоллем варта злёгку перакусіць – ёгурт, бутэрброд ці фрукты (z viazda.by, 31.12.2021).

БУХГАЛТАР (ням. Buchhalter) – спецыяліст па грашовых разліках ва ўстанове, на прадпрыемстве. Заўсёды буду настойваць на тым, што рэктар павінен ва ўсе фінансава-гаспадарчыя пытанні ўнікаць глыбока і ўсебакова, абапіраючыся пры гэтым на прафесіяналізм і прыстойнасць перш за ўсё прарэктара па адміністрацыйна-гаспадарчай рабоце, галоўнага бухгалтара і начальніка планавага аддзела (z viazda.by, 08.07.2022).

БУХГАЛТЭРЫЯ (ад ням. Buch ‘кніга’ + halten ‘трымаць’) – 1. Падліковы аддзел ва ўстанове, на прадпрыемстве, y арганізацыі. 2. Вядзенне грашовага ўліку. І ў нас, у недабудаванай хаце, размясцілася тая бухгалтэрыя (z viazda.by, 03.06.2022).

БУХТА (ням. Bucht) – 1. Невялікі марскі заліў, прыгодны для стаянкі суднаў. 2. Глыбокае месца ў рэчцы. Тая самая безыменная бухта, адкрытая ім (z viazda.by, 30.10.2021).

БЭБІ-БУМ (ад англ. baby ‘дзіця’ + boom ‘выбух, усплёск’) – значнае і ўстойлівае павелічэнне нараджальнасці. Там пасля яе забудовы ў пэўны перыяд нават адбыўся бэбі-бум, бо засяляліся ў новыя кватэры пераважна маладыя сем’і (z viazda.by, 06.11.2021).

БЭБІ-СІТАР / БЭБІСІТАР (англ. babysit ter) – давераная асоба, якая даглядае за дзіцем у перыяд адсутнасці бацькоў. У Даніі я падзарабляла як бэбі-сітар, дапамагала розным сем’ям з уборкай (z viazda.by, 18.04.2021).

БЭКГРАЎНД (англ. background) – 1. Маляваны або праецыраваны малюнак у выглядзе фону на кіназдымках. 2. Музычнае або шумавое суправаджэнне. 3. Вопыт, паходжанне, фон. Таму ў Беларусі падчас жніва нарады на вольным паветры – палітычны бэкграўнд (z viazda.by, 24.08.2022). Літаратурны бэкграўнд – мара аб зямлі (z viazda.by, 02.11.2022).