Э

ЭЙДЖЫЗМ (англ. ageism) – дыскрымінацыя чалавека на падставе яго ўзросту, якой часцей за ўсё падвяргаецца малодшае і старэйшае пакаленне. Эйджызм, калі хто не ведае, – гэта грэблівае ці прадузятае стаўленне да людзей на падставе іх узросту (z viazda.by, 22.08.2022).

ЭКСТРЫМ (англ. extreme < ад лац. extrem ū s ‘крайні’) – выбітныя, экстраардынарныя дзеянні, звязаныя з небяспекай для жыцця. Сам ён растлумачыў, што пагадзіўся на гэты экстрым, паддаўшыся ўгаворам сваіх непаўналетніх дзяцей, якія папрасілі пакатаць іх на «ватрушках» (z viazda.by, 07.02.2022).

ЭРКЕР (ням. Erker) – паўкруглы, трохвугольны або мнагагранны зашклёны выступ y сцяне будынка. Парадны ганак упрыгожваюць калоны з мансардай, а фасад з выглядам на парк, дзе алеі і сажалкі, мае гранёны эркер з ламаным дахам (z viazda.by, 17.10.2021).

ЭФІРЫУМ (англ. Ethereum) – крыптавалюта, якая належыць аднайменнай платформе на базе блокчэйна. Мужчына распавёў, што з яго электроннага кашалька невядомыя выкралі 2,155 адзінкі крыптавалюты «Эфірыум» (zviazda.by, 29.09.2021).