Г

ГАДЖЭТ (англ. gadget) – невялікая прылада, прызначаная для палягчэння і ўдасканалення жыцця. Пацярпелы растлумачыў, што адпачываў у грамадскім месцы ў кампаніі сяброў і ў нейкі момант яго гаджэт выпаў з кішэні (z viazda.by, 15.08.2022).

ГАЛЬШТУК (ням. Halstuch) – прадмет убору ў выглядзе палоскі тканіны, якая завязваецца пад каўняром сарочкі вузлом або бантам. У кожнай навучальнай установе мусяць вызначыць, які гэта будзе элемент – напрыклад, гальштук або жакет з эмблемай ці іншае (z viazda.by, 14.07.2022).

ГАНДАЛЬ (ням. Handel) – галіна гаспадаркі і від эканамічнай дзейнасці, які накіраваны на ажыццяўленне куплі-продажу, абмену тавараў, а таксама звязаныя з гэтым працэсы: непасрэднае абслугоўванне пакупнікоў, дастаўка тавараў, іх захоўванне і падрыхтоўка да продажу. Падчас яго, ну вядома ж, працаваў выязны гандаль: пад шашлычкі можна было пасядзець кампаніяй, пагаманіць, купіць сувеніры ў народных майстроў, палюбавацца творамі юных мастакоў, адвесці душу ў танцах на дыскатэцы каля возера, палюбавацца шыкоўным феерверкам (z viazda.by, 26.07.2022).

ГАНДБОЛ (англ. handball) – гульня паміж двума камандамі па 7 або 11 ігракоў, якія спрабуюць закінуць або патрапіць надзьмутым мячом у вароты, размешчаныя ў любым канцы прастакутнай гульнявой пляцоўкі, не даючы гэта зрабіць сапернікам. Згодна з праграмай Тыдня моды і здароўя прайшоў маладзёжны флэш-моб «Беларусь – гэта мы!», адбыліся майстар-класы па футболе, гандболе, настольным тэнісе, валейболе, веласпорце, бадмінтоне, фехтаванні, барацьбе і керлінгу (zviazda.by, 14.09.2020).

ГАНТЭЛЬ (ням. Hantel) – гімнастычная гipa з двух чыгунных шароў, злучаных кароткай ручкай. Можна выкарыстоўваць абсалютна любое хатняе абсталяванне – пяцілітровыя бутэлькі, партфель з кнігамі, ды і купіць пару гантэль і спартыўныя гумкі цяпер можа кожны (z viazda.by, 06.05.2020).

ГАРДЗІНА (ням. Gardine) – занавеска на ўсё акно. Як перад Вялікаднём, вычысціў хату, павесіў запасныя гардзіны і новую штору на дзверы, накупляў рознай смакаты, памяняў пасцель і нарэшце сустрэў гасцей (z viazda.by, 07.10.2021).

ГАРНІТУРА (ням. Garnitur) – 1. Поўны набор, камплект якіх-небудзь прадметаў. 2. Сукупнасць прыбораў, дэталяў, прылад, якія забяспечваюць працу якога-небудзь механізму. Менавіта Ганад распрацаваў дызайн гэтага мэблевага гарнітура (z viazda.by, 15.06.2022).

ГАСТРОЛІ (ням. Gastrolle) – выступленне артыста або мастацкага калектыву (тэатра, ансамбля, аркестра, хору) y іншым горадзе, краіне. І не ведалі адно аднаго, пакуль не прыйшлося паехаць калектывам на гастролі ў Германію (z viazda.by, 29.06.2022).

ГАТУНАК (ням. Gattung) – 1. Разрад, катэгорыя якога-небудзь тавару па якасці; сорт. 2. Разнавіднасць якога-небудзь тавару. Важнае значэнне мае той фактар, што нам трэба ўсё ж як мага хутчэй стварыць гатунак або гібрыд рапсу, які добра б зімаваў, не хварэў, быў бы ўстойлівым да шкоднікаў (z viazda.by, 25.07.2022).

ГЕЙМЕР (англ. gamer) – чалавек, які гуляе ў відэагульні; той, хто захапляецца камп’ютарнымі гульнямі. Калі геймер працяглы час знаходзіцца ў такім асяроддзі, ён пераносіць яго прынцыпы на рэчаіснасць і адчувае сябе максімальна неабароненым: у рэальным жыцці ўсе глядзяць на яго коса, а ўсё, што акружае, уяўляе для яго вялікую пагрозу (z viazda.by, 09.02.2022).

ГЕЙМПЛЭЙ (англ. gameplay) – кампанент гульні, які адказвае за ўзаемадзеянне гульні і гульца. Самым прыцягальным для геймераў у R Р G з'яўляецца магчымасць кіраваць героем, геймплэй – гульнявая дынаміка, якая выяўляецца ў разнастайнасці перамяшчэнняў, дзеянняў і ўзаемадзеянні з іншымі персанажамі (z viazda.by, 09.02.2022).

ГЕНОМ (ням. Genom < ад грэч. genos ‘род, паходжанне’) – сукупнасць генаў y адзінарным наборы храмасом дадзенай жывёльнай або расліннай клетцы. Ёсць паняцце «рэдагаванне геному»: у геном зыходнага арганізма робіцца ўстаўка патрэбных чалавеку генаў – па тым жа прынцыпе, па якім, напрыклад, вірус убудоўваецца ў ДНК жывых істот (z viazda.by, 17.06.2022).

ГЕШТАЛЬТ (ням. Gestalt) – асноўнае паняцце гештальтпсіхалогіі, якое выступае ў якасці адзінкі аналізу свядомасці і псіхікі. Як кажуць псіхолагі: гештальт завершаны (z viazda.by, 06.06.2021).

ГІРАСКУТАР (ад грэч. g yro+ англ. scooter) – вулічны электрычны транспартны сродак, выкананы ў форме двух злучаных папярочных пляцовак для ступняў, рухомых адносна адзін аднаго, з коламі па баках. Іншы «зялёны транспарт» – манаколы, гіраскутары, скейты, сіцібайкі – у мінулыя гады перажыўшы бум, цяпер, відавочна, скарачаюць сваю прысутнасць на вуліцах беларускіх гарадоў (z viazda.by, 05.09.2022).

ГЛАЗУРА (ням. Glasur) – 1. Застылы слой цукровага сіропу на мучных вырабах. 2. Шклопадобны сплаў для пакрыцця керамічных вырабаў; паліва. У складзе салодкіх твораў толькі натуральны шакалад, але ні ў якім разе не глазура (z viazda.by, 30.12.2021).

ГЛАМУР (англ. glamour) – стварэнне ўражання раскошы і шыку, з дапамогай выкарыстання дарагіх брэндавых рэчаў і аксесуараў. У Расіі артысты вельмі добра зарабляюць, можна стварыць сабе падушку фінансавай бяспекі, але ў некаторых усё сышло ў гламур (z viazda.by, 07.12.2021).

ГЛЯНЕЦ (ням. Glanz) – 1. Бляск начышчанай, палакіраванай або адпаліраванай паверхні. 2. Беззаганны выгляд; знешняя культурнасць. Пры дапамозе гэтых састаўляючых навесці глянец можна было на каго заўгодна (z viazda.by, 02.06.2021).

ГНОМ (ням. Gnom < ад лац. gnomus ‘падземны жыхар’) – пачварны, звычайна барадаты карлік у заходнееўрапейскай міфалогіі, які ахоўвае падземныя скарбы. Гэта наш гном лясны сваю падушку ўзбіваў, ад таго і снег пайшоў (z viazda.by, 10.12.2021).

ГОРН (ням. Horn) – медны духавы музычны інструмент для падачы сігналаў. Вядомы на Дзятлаўшчыне творца сваімі рукамі змайстраваў ганчарнае кола і горн, засвоіў выраб глінянага посуду і на гэтым не спыніўся (z viazda.by, 05.07.2021).

ГРАНТ (англ. grant) – бязвыплатная субсідыя прадпрыемствам, арганізацыям і фізічным асобам у грашовай ці натуральнай форме на правядзенне навуковых або другіх даследаванняў, вопытна-канструктарскіх работ, на навучанне і іншыя мэты з наступнай справаздачай аб яе выкарыстанні. У 2019 годзе вясновы абрад «Юраўскі карагод» быў уключаны ў Спіс нематэрыяльнай культурнай спадчыны ЮНЕСКА, якой патрабуецца тэрміновая ахова, і атрымаў грант на працяг даследаванняў мясцовых традыцый і падтрымку супольнасці жыхароў, якія яго захоўваюць (z viazda.by, 27.08.2022).

ГРАФІТ (ням. Graphit < ад грэч. gr á phein ‘пісаць’) – 1. Мінерал чорнага колеру, самая ўстойлівая разнавіднасць вугляроду, які выкарыстоўваецца для вырабу алоўкаў, фарбаў, змазачных матэрыялаў.
2. Стрыжань унутры алоўка з гэтага мінералу. Там знаходзіўся графіт, выкінуты ўзрывам, з нутра рэактара (z viazda.by, 30.11.2021).

ГРУМІНГ (англ. grooming) – паўнавартасны догляд за хатнімі гадаванцамі, які заключаецца ў стрыжцы і гігіенічных працэдурах. На жаль, прафесійных стрыгаляў у нас у краіне няма, таму «грумінг» яму робяць саматугам (z viazda.by, 04.09.2022).

ГРУПА (ням. Gruppe) – 1. Некалькі асоб, прадметаў, жывёл, якія знаходзяцца разам, побач. 2. Сукупнасць прадметаў, з’яў з агульнай прыметай, уласцівасцю. 3. Сукупнасць асоб, звязаных агульнай мэтай, ідэяй, працай. На месцы здарэння працуе следча-аператыўная група (z viazda.by, 29.07.2022).

ГРЫФЕЛЬ (ням. Griffel) – палачка з асобай пароды сланцу для пісання на аспіднай (грыфельнай) дошцы. Падчас размовы з рук выпаў аловак, разляцеўся грыфель: «Зламаны аловак – не бяда. Галоўнае – не зламаць сабе жыццё», – падмеціў адзін з асуджаных (z viazda.by, 24.05.2020).