I

ІМІДЖ (англ. image) – штучны вобраз, які фарміруецца ў грамадскай або індывідуальнай свядомасці сродкамі масавай камунікацыі і псіхалагічнага ўздзеяння. Дзмітрый як эксклюзіўны майстар ужо паспеў стварыць сабе імідж і стараецца трымаць марку (z viazda.by, 30.08.2022).

ІМПАКТ-ФАКТАР (англ. impact factor) – колькасны паказчык цытаванасці артыкулаў, апублікаваных у навуковым часопісе. Яны павінны былі адпавядаць наступным крытэрам: вынік апублікаваны ў выданні, які мае высокі імпакт-фактар (z viazda.by, 31.12.2021).

ІМПЛАНТАТ (ням. Implantat < ад лац. im (in) + plant ā re ‘сажаць’) – тканіна, орган або іншы штучна створаны матэрыял, таксама мікраэлектронная прылада, якія выконваюць пэўную функцыю ў арганізме. Навукоўцы ўпершыню змаглі зрабіць імплантат чалавечага спіннога мозга (z viazda.by, 09.02.2022).

ІМПЛЕМЕНТАЦЫЯ (англ. implementation < ад лац. impleo ‘выконваць’) – распрацоўка і выкананне дзяржавай міжнародных прававых нормаў. Наколькі рэальная імплементацыя такога нарматыўна-прававога акта ў заканадаўства Беларусі (z viazda.by, 16.03.2021).

ІМУНАДЭФІЦЫТ (ням. Immunodefizit < ад лац. imm ū nis ‘незакрануты’ + d ē ficit ‘не хапае’) – прыроджаны або набыты дэфект імуннай сістэмы, які выяўляецца ў няздольнасці арганізма супрацьстаяць розным інфекцыям; парушэнне ахоўных функцый арганізма. Група рызыкі па грыпе – дзеці ад 6 месяцаў да 2 гадоў, дарослыя, старэйшыя за 65 гадоў, людзі з хранічнымі захворваннямі (астма, дыябет, ішэмічная хвароба, хваробы нырак, людзі, якія перанеслі інсульт і г. д.), а таксама ўсе, хто мае імунадэфіцыт, і цяжарныя жанчыны (z viazda.by, 25.09.2021).

ІМУНАМАДУЛЯТАР (англ. immunomodulator < ад лац. imm ū nis ‘незакрануты’+ modul ā tio ‘мернасць’) – група лекавых прэпаратаў біялагічнай або хімічнай прыроды, якая аднаўляе функцыі імуннай сістэмы. Сёння дыетолагі кажуць, што менавіта чыстая пітная вада – і найважнейшы імунамадулятар, і аснова нашага добрага самаадчування (z viazda.by, 06.06.2021).

ІНВЕСТЬІЦЫЯ (ням. Investition < ад лац. investire ‘адзяваць’) – укладванне капітала ў якое-небудзь прадпрыемства, асабліва за мяжой, каб атрымаць прыбытак. Кіраўнік урада звярнуў увагу, што цукар не лепшая інвестыцыя, яго спажыванне неабходна зніжаць (z viazda.by, 22.07.2022).

ІНВЕСЦІРАВАЦЬ (ням. investieren < ад лац. investire ‘адзяваць’) – укладваць капітал y якое-небудзь прадпрыемства, асабліва за мяжой, каб атрымаць прыбытак. Паводле яго інфармацыі, цяпер вядуцца перагаворы з кітайскімі кампаніямі, якія зацікаўлены інвесціраваць у будаўніцтва малочнатаварных ферм і ферм па вытворчасці ялавічыны (z viazda.by, 12.04.2021).

ІНДАРХАКЕЙ (англ. i ndoor hockey) – адзін з гульнявых відаў спорту, разнавіднасць хакея на траве. Беларускі занялі 3-е месца на хатнім чэмпіянаце Еўропы па індархакеі (zviazda.by, 26.01.2020).

ІНЖЫНІРЫНГ (англ. engineering) – тэхнічныя кансультацыйныя паслугі, звязаныя з распрацоўкай і падрыхтоўкай вытворчага працэсу і забеспячэннем нармальнага ходу працэсу вытворчасці і рэалізацыі прадукцыі. Брэсцкі тэхнічны ўніверсітэт і Брэсцкі тэхнапарк рэалізуюць лічбавы інжынірынг (zviazda.by, 14.10.2021).

ІНСАЙТ (англ. insight) – раптоўнае ўсвядомленае знаходжанне рашэння якой-небудзь задачы, якое стала вынікам працяглай несвядомай разумовай дзейнасці. Таму што ля вытокаў паэзіі ляжыць моватворчы інсайт, які магчымы выключна праз непадрыхтаванае, «непрататыпічнае» выказванне (zviazda.by, 07.05.2020).

ІНСТАГРАМ (англ. Instagram) – сацыяльная сетка, якая выкарыстоўваецца ў якасці публікацый фатаграфіі або відэазапісы. На пенсіі Наталля Пятроўна засталася такой жа актыўнай. З'явілася больш часу на вывучэнне беларускай мовы, на якую яна, дарэчы, перайшла ў «Інстаграме» (zviazda.by, 08.07.2022).

ІНСТАЛЯЦЫЯ (англ. installation) – 1. Форма сучаснага мастацтва, прасторавая кампазіцыя, якая створана з розных элементаў і ўяўляе сабой мастацкае цэлае. 2. Устаноўка, мантаж абсталявання ў жылых і службовых памяшканнях. 3. Устаноўка новай праграмы ў камп’ютар, якая ажыццяўляецца шляхам капіравання каталогаў і файлаў. Гэта жывая інсталяцыя, якая ўключае сем валуноў і лаву з дубовага слэба (падоўжнай апілоўкі суцэльнага ўчастку драўніны), размешчаныя вакол адзінокай бярозы (zviazda.by, 31.07.2022).

ІНСУЛЬТ (ням. Insult < ад лац. insultus ‘прыступ, наскок’) – вострае парушэнне мазгавога кровазвароту, якое выклікае пашкоджанне і гібель тканіны галаўнога мозгу. Кожны трэці малады інсульт узнікае ў выніку мігрэні (z viazda.by, 17.07.2022).

ІНТРАВЕРТ (ням. introvertiert < ад лац. intro ‘унутр’ + vertere ‘паварочваць’) – чалавек, псіхічны склад якога характарызуецца засяроджанасцю на сваім унутраным свеце, замкнёнасцю, сузіральнасцю; той, хто не схільны да зносін і з цяжкасцю ўсталёўвае кантакты з навакольным светам. Але і ў першым, і ў дзясятым класе, і ў 40 гадоў, калі чалавек – інтраверт, флегматык ці меланхолік, ён усё роўна лепш пасядзіць дома з кнігай або гаджэтам, чым пойдзе сацыялізавацца ў шумную кампанію. (z viazda.by, 20.08.2020).

ІНТЭГРАТАР (ням. Integrator < ад лац. integer ‘цэлы’) – 1. Аналагавая вылічальная прылада, прызначаная для інтэгравання аналітычна зададзеных функцый. 2. Той (тое), хто (што) садзейнічае аб’яднанню каго- або чаго-небудзь. ТАА «РЭНЕРА» – галіновы інтэгратар Росатама ў галіне сістэм назапашвання электраэнергіі (z viazda.by, 15.07.2022).

ІНТЭРАКТЫЎНАСЦЬ (ад англ. interactive < ад лац. inter ‘паміж’+ actio ‘дзейнасць’) – паняцце, якое раскрывае характар і ступень узаемадзеяння паміж аб’ектамі або суб’ектамі. Наўпрост з тых часоў у сучасныя пастаноўкі перайшла, напрыклад, адмысловая інтэрактыўнасць, свайго роду трохмернасць дзеяння (z viazda.by, 02.11.2021).

ІНТЭРНЭТ (англ. Internet) – шырокая сетка, якая злучае камп’ютары па ўсім свеце і праз якую людзі абменьваюцца інфармацыяй. А вось у такіх галінах, як інфармацыйныя тэхналогіі, інтэрнэт, прамысловасць, пасол бачыць вялікі патэнцыял для будучага ўзаемадзеяння (zviazda.by, 17.08.2022).

ІНТЭРФЕЙС (англ. interface) – спосаб і сродкі ўзаемадзеяння карыстальніка з праграмамі або праграм паміж сабой, праграм з апаратнымі сродкамі або апаратных сродкаў паміж сабой. З новага-мы пашырылі карыстацкі інтэрфейс для зручнасці абітурыентаў пры падачы дакументаў і магчымасці кансультавання, гэта значыць больш гнуткай стала зваротная сувязь з бацькамі, з самімі абітурыентамі, якія падаюць дакументы (zviazda.by, 18.07.2022).

ІПАТЭРАПІЯ (ням. Hippotherapie < ад грэч. hippos ‘конь’+ therapeia ‘тэрапія’) – лячэнне захворвання апорна-рухальнага апарата і нервовай сістэмы з дапамогай лячэбнай верхавой язды. А ў цэлым, іпатэрапія здольная аднаўляць здароўе пры самых розных захворваннях (z viazda.by, 15.06.2022).

ІСТЭБЛІШМЭНТ (англ. establishment) – кіруючыя, прывілеяваныя колы грамадства, а таксама ўся сістэма іх улады. Нацыяналісты прымусілі з сабой лічыцца ўстойлівы ў сваіх сімпатыях і каштоўнасцях палітычны істэблішмэнт у Заходняй Еўропе (z viazda.by, 03.10.2020).