Р

РАЛІ-РЭЙД (англ. Rally raid) – гонкі на доўгія дыстанцыі па бездаражы, якія праходзяць на працягу некалькіх дзён. Ралі-рэйд стартаваў і завершыцца ў Джыдзе (zviazda.by, 07.01.2021).

РАНГ (ням. Rang) – 1. Разрад, ступень y званнях. 2. Катэгорыя, разрад якіх-небудзь прадметаў, з’яў. Не хочацца ў такі дзень гаварыць аб суседзях, якія ўзвялі забойцаў і маньякаў у ранг нацыянальных герояў (z viazda.by, 04.07.2022).

РАРЫТЭТ (ням. Rarit ä t < ад лац. raritas, -atis ‘рэдкасць’) – рэдкасць, вельмі рэдкая рэч, якая ўяўляе сабой музейную каштоўнасць. Прайшло больш чым паўстагоддзя, перш чым гэты рарытэт разам з іншымі дакументамі сям'і Рунцовых трапіў у Беларускі дзяржаўны архіў-музей літаратуры і мастацтва (z viazda.by, 15.03.2022).

РОЛІК (ням. Rolle) – 1. Дэталь машыны ў выглядзе невялікай шпулькі, кола або барабана, які круціцца. 2. Частка падшыпніка ў выглядзе стальнога цыліндра. 3. Невялікае металічнае кольца на ножках мэблі, раяля. 4. Фарфоравы ізалятар для замацавання электрычных правадоў на сцяне, столі і іншага. 5. Канькі на калёсках. 6. Тое, што і відэаролік. Некалькі гадоў таму YouTube абляцеў ролік, як з хрэсным ходам з Магілёва ў Бялынічы даволі доўга ішоў бусел (z viazda.by, 05.07.2022).

РОЎМІНГ (англ. roaming) – працэдура прадастаўлення паслуг абаненту па-за зоны абслугоўвання «хатняй» сеткі абанента з выкарыстаннем рэсурсаў іншай сеткі. З 1 красавіка 2022 года абаненты беларускіх аператараў сотавай рухомай электрасувязі не будуць плаціць за ўваходныя званкі з Беларусі пры знаходжанні ў роўмінгу на тэрыторыі Саюзнай дзяржавы (z viazda.by, 03.04.2022).

РУКЗАК (ням. Rucksack < ад ням. R ü cken ‘спіна’ + Sack ‘мяшок’) – спецыялізаваная сумка з двума шлейкамі для працяглай пераноскі на спіне розных грузаў. Тады пра ўсялякую салідарнасць усе забываюцца і клапоцяцца толькі пра тое, каб убіцца ў маршрутку або аўтобус і па магчымасці камфортна размясціць свой багаж – дубцы-саджанцы, рукзак, вядро (z viazda.by, 23.06.2022).

РЫТМ-ЭНД-БЛЮЗ (англ. rhythm and blues) – тэрмін, які выкарыстоўваецца для некалькіх відаў пасляваеннай афраамерыканскай папулярнай музыкі, а таксама для некаторай рок-музыкі, вытворнай ад яе. У афішы значацца вакальныя і інструментальныя нумары розных стыляў і напрамкаў: этна-джаз, класічны джаз, свінг, арыентал-джаз, ф'южн, джаз-фанк, джаз-соўл, мадэрн-джаз, мэйнстрым, рытм-энд-блюз, кантэмпарары і іншыя (zviazda.by, 06.06.2020).

РЫТЭЙЛ (ад англ. retail) – стварэнне сетак аднатыпных магазінаў рознічнага гандлю, якія праводзяць адзіную цэнавую і таварную палітыку. Сёлета запланаваны праверк i шасц i арган i зацый, сярод як i х банкаўская сфера, рытэйл, ЖКГ, тэлекамун i кацы i i i ншыя (zviazda.by, 16.05.2022).

РЭАЛІЦІ-ШОЎ (англ. reality show) – тэлевізійны жанр, разнавіднасць забаўляльнай тэлевізійнай перадачы і анлайн-трансляцыі, сюжэтам якога з’яўляецца паказ дзеянняў групы людзей у набліжанай абстаноўцы да жыцця. Нетрывіяльныя погляды на светастваральныя рэчы дэманструюцца ў «там дзе растуць дрэвы» (супастаўляецца быццё птушак і людзей) і «адно з першых рэаліці-шоў» (нанава мадэлюецца быт Адама і Евы) (zviazda.by, 06.06.2020).

РЭГТАЙМ (англ. ragtime) – імклівы сінкапаваны музычны стыль, адзін з папярэднікаў джаза і пераважны стыль амерыканскай папулярнай музыкі прыкладна з 1899 па 1917 год. У танцавальным салоне навучаць не толькі вядомаму вальсу, але і танцам пад дзіўнымі назвамі падэпацінёр, рэгтайм, ванстэп (zviazda.by, 19.05.2020).

РЭЙВ (англ. rave) – масавае шумнае моладзевае мерапрыемства з музыкай, светлавымі і лазернымі эфектамі, якія прыводзіць удзельнікаў ва ўзбуджаны стан. Арганізатары ведаюць, што многія з вас ужо гатовыя ўлівацца ў яркія начныя вечарынкі, менавіта таму ў ноч з 1 на 2 жніўня яны падрыхтавалі самы сапраўдны музычны рэйв на двух танцпляцах (zviazda.by, 27.07.2020).

РЭЙС (ням. Reise) – шлях якога-небудзь транспартнага сродку па вызначаным маршруце. Усе квіткі на гэтыя рэйсы выкупляюцца амаль за месяц да даты адпраўлення (z viazda.by, 05.08.2022).

РЭКЛАМА (ням. Reklame < ад лац. reclamare ‘адгукацца’) – 1. Апавяшчэнне рознымі спосабамі для стварэння шырокай вядомасці каму або чаму-небудзь з мэтай прыцягнення спажыўцоў, гледачоў і г. д. 2. Аб’ява з такім апавяшчэннем. Каб кніжкі раскупалі, трэба рэклама (z viazda.by, 05.08.2022).

РЭЛАКС (англ. relax) – расслабленне, стан спакою, якое ўзнікае ў выніку зняцця напружання. Бібліятэка пашырае гарызонты, прапаноўваючы не толькі кнігу, але і актыўны рэлакс (z viazda.by, 13.05.2022).

РЭЛІЗ (англ. release) – выпуск або выхад у свет якога-небудзь прадукта. Рэліз Android 13 адбыўся ў сярэдзіне жніўня (z viazda.by, 11.09.2022).

РЭНТАБЕЛЬНЫ (ням. rentabel) – мэтазгодны з гаспадарчага пункту погляду, прыбытковы, даходны. Яна адзначыла, што вялікі гонар кампаніі – гандлююць толькі гатовым прадуктам, які больш рэнтабельны, чым сыравіна (z viazda.by, 20.03.2021).

РЭНТГЕН (ад ням. W. Roentgen ‘прозвішча нямецкага фізіка’) – 1. Нябачныя прамяні, якія з’яўляюцца кароткімі электрамагнітнымі хвалямі, здольнымі пранікаць цераз непразрыстыя прадметы. 2. Прасвечванне нябачнымі (рэнтгенаўскімі) прамянямі. 3. Апарат для прасвечвання рэнтгенаўскімі прамянямі. Высветліць, што знаходзіцца пад верхняй выявай, дапамагае рэнтген (z viazda.by, 17.01.2022).

РЭП (англ. rap) – музычны стыль, у якім рытмічная і / або рыфмаваная гаворка вымаўляецца пад музычнае суправаджэнне. В улічная бойка? Падыдзе напорысты рускі рэп (zviazda.by, 10.12.2021).

РЭПЕР (англ. rapper) – той, хто чытае рэп. Так, амерыканскі рэпер Kіd Cudі не прапускае магчымасці прадэманстраваць сваю любоў да спадніц (zviazda.by, 13.10.2021).

РЭПЕЦІРАВАЦЬ (ням. repetieren < ад лац. repetere ‘паўтараць’) – 1. Развучваць ролю ў п’есе, музычным і іншым творы, a таксама праводзіць пробнае выкананне твора перад пастаноўкай. 2. Падрыхтоўваць каго-небудзь, дапамагаючы яму ў вучобе. З дырэктарам «Свята» Маратам Лагуткам мы прынялі рашэнне, што павінны працаваць, рэпеціраваць (z viazda.by, 05.12.2021).

РЭПОСТ (англ. repost) – працэс капіявання запісу сабе на старонку ў сацыяльнай сетцы, а таксама сам скапіяваны запіс або навіна. Адна і тая ж навіна падаецца пад розным соусам, каб не выглядала, што гэта банальны рэпост (z viazda.by, 03.08.2022).

РЭСЭПШЭН (англ. reception) – месца сустрэчы і рэгістрацыі гасцей у розных установах (атэль, казіно і іншае). Частка публікі накіравалася на рэсэпшэн замкавага гатэля за кавай, гарбатай і гарачым шакаладам (z viazda.by, 20.06.2022).

РЭФЕРАТ (ням. Referat < ад лац. referre ‘дакладваць, паведамляць’) – 1. Кароткі выклад якога-небудзь пытання, зместу кнігі. 2. Даклад, заснаваны на крьтычным аглядзе кніг. Той і падказаў, што рэферат – гэта нешта накшталт даклада, а вось пра маніфест яна даведаецца сама, калі яго прачытае (z viazda.by, 22.02.2022).

РЭЦЭПТУРА (ням. Rezeptur < ад лац. receptum ‘прынятае, узятае’) – 1. Сукупнасць правілаў аб падрыхтоўцы і прапісванні лекаў. 2. Сукупнасць звестак аб прыгатаванні чаго-небудзь. Рэцэптура кавы са спецыямі прыйшла да сучасных гурманаў з далёкай Персіі, а ўзрост рэцэпта складае некалькі сотняў гадоў (z viazda.by, 05.10.2021).