Ф

ФАЕР-ШОУ (англ. fire show) – разнавіднасць вулічнага перформансу, значная частка якога заключаецца ў выкананні трукаў з агнём, а таксама выкарыстанні агню для рэалізацыі творчай ідэі. Арганізатары падрыхтавалі інтэрактыўныя зоны з квэстамі і турнірамі, у якіх могуць прыняць удзел усе жадаючыя, а таксама розныя майстар-класы, фотазоны, прафарыентацыйныя пляцоўкі, выставы творчых работ і дызайнерскага адзення, фаер-шоу і канцэртную праграму (z viazda.by, 06.09.2022).

ФАНДОМ (англ. fandom) – група прыхільнікаў каго-небудзь ці чаго-небудзь, асабліва вельмі захопленых. Справа ў тым, што Шэрлак Холмс, апроч усяго, адным з першых абзавёўся актыўным фандомам літаральна ў сучасным разуменні (zviazda.by, 24.10.2020).

ФАНК (англ. funk) – музычны жанр, заснаваны на рытме; папулярны ў 1970-х і пачатку 1980-х гадоў, які звязаў соўл з больш познімі афраамерыканскімі музычнымі стылямі. Як і многія словы, якія прыйшлі з афраамерыканскую вуснай традыцыі, фанк не паддаецца літаральнага азначэнні, паколькі яго выкарыстанне вар'іруецца ў залежнасці ад абставінаў. Таксама знаёмыя мелодыі зайграюць новымі фарбамі і будуць апраўленыя ў стылі фанк, ска (zviazda.by, 06.04.2022).

ФАН-КЛУБ (англ. fan club) – супольнасць людзей, аб’яднаных агульнымі інтарэсамі. У брэсцкага ліхтаршчыка ўжо склаўся своесаблівы фан-клуб (zviazda.by, 21.05.2021).

ФАНТЫ (ням. Pfand) – гульня, у якой удзельнікі аддаюць вядучаму якія-небудзь прадметы для лёсавання, а затым па ўказанні аднаго з гульцоў выконваюць прызначаныя ім жартоўныя заданні. Селі гуляць у «фанты» (z viazda.by, 02.01.2022).

ФАРМУЛЯР (ням. Formular < ад лац. formula ‘форма, правіла’) – 1. Асобная кніга або бланк, куды заносяцца асноўныя звесткі аб стане, эксплуатацыі якога-небудзь механізма, збудавання. 2. Бібліятэчная ўліковая картка. Пры гэтым быў агучаны шэраг праблем, у тым ліку скарачэнне пераліку зарэгістраваных лекавых сродкаў, што ўплывае на Рэспубліканскі фармуляр і Пералік асноўных лекавых сродкаў (z viazda.by, 03.02.2021).

ФАРТУХ (ням. Vortuch) – 1. Заслона пэўнага крою, якую надзяваюць спераду на адзенне, каб засцерагчы яго ад забруджвання. 2. Покрыўка, чахол для машыны, механізма, тэхнічнага прыстасавання. Мяне вельмі здзівіла і парадавала, як можна камфортна адчуваць сябе і пры гэтым модна, эфектна выглядаць, калі спалучыць элементы сучаснага адзення, упрыгажэнні, маладзёжны спартыўны абутак і саматканы фартух, хустку (z viazda.by, 26.07.2022).

ФАРШМАК (ням. Vorschmack) – страва са здробненага селядца ці мяса, запечаных з бульбай, цыбуляй і іншым. Адна з самых знакамітых страў яўрэйскай кухні – фаршмак (z viazda.by, 20.01.2021).

ФАРЭЛЬ (ням. Forelle) – рачная і азёрная рыба сямейства ласасёвых. У сажалкавай рыбе пераважае карп і таўсталобік, у вытворчасці каштоўных відаў рыб – фарэль, а ў структуры ўлову промыслам –лешч, шчупак, таўсталобік і іншыя (z viazda.by, 29.04.2022).

ФАСАВАЦЬ (ням. fassen) – раскладваць тавар на пэўныя часткі і запакоўваць іх, рыхтуючы да продажу. Разлікі паказалі, што нават сімвалічная плата дазволіць рэзка зменшыць іх спажыванне – у выніку пакупнікі перасталі фасаваць у асобныя пакеты літаральна кожны тавар (z viazda.by, 14.04.2022).

ФЕЕРВЕРК (ням. Feuerwerk) – каляровыя агні, рознакаляровыя асвятляльныя ракеты, якія запускаюць y час свят, урачыстасцей. У 23.00 запланаваны святочны феерверк у раёне Палаца спорту (z viazda.by, 02.08.2022).

ФЕЛЬЧАР (ням. Feldscher) – спецыяліст з сярэдняй спецыяльнай медыцынскай адукацыяй, які мае права праводзіць дыягностыку і ўсталёўваць дыягназ, праводзіць самастойнае лячэнне або накіроўваць пацыента да ўрача-спецыяліста. Графік работы ў фельчара такі, што зранку ён працуе ў амбулаторыі, з 12 да 16 гадзін прымае хворых на ФАПе, а пасля 16 ходзіць па выкліках альбо наведвае пацыентаў у плане прафілактыкі (z viazda.by, 20.04.2022).

ФЕХТАВАННЕ (ад ням. fechten) – алімпійскі від спорту, сутнасць якога заключаецца ў вядзенні бою з выкарыстаннем халоднай зброі. У 1972 годзе на Алімпійскіх гульнях у Мюнхене ў спаборніцтвах па фехтаванні выступаў Віктар Сідзяк (z viazda.by, 07.06.2022).

ФЕХТАВАЦЬ (ням. fechten) – займацца адзінаборствам на шпагах, рапірах і іншым. Фехтаваць такім чынам было, канешне, няёмка (z viazda.by, 07.06.2022).

ФІДБЭК (англ. feedback) – зваротная сувязь, водгук на што-небудзь. Юлія расказала, што пасля таго, як апублікавала ролік у сваім акаўнце, атрымала вялікі фідбэк – водгук, зваротную рэакцыю (z viazda.by, 22.06.2022).

ФІРМА (ням. Firma < ад лац. firmare ‘умацоўваць’) – 1. Гаспадарчае, прамысловае або гандлёвае прадпрыемства, якое карыстаецца правамі юрыдычнай асобы. 2. Любая салідная, вядомая арганізацыя. 3. Модны фірменны тавар (адзенне, абутак). Як і не адказала на пытанне, як можна апрануцца ў дарагія брэнды пры зарплаце ў 900 рублёў, якую іх фірма прапануе саіскальніку (z viazda.by, 14.08.2022).

ФІТНЕС (ад англ. fitness) – мерапрыемствы, звязаныя з падтрыманнем здароўя і сілы, асабліва з дапамогай фізічных практыкаванняў. Дарэчы, пра фітнес (zviazda.by, 01.08.2022).

ФІШЫНГ (англ. phishing) – від інтэрнэт-махлярства, мэтай якога з'яўляецца атрыманне доступу да канфідэнцыйных дадзеных карыстальнікаў – логінаў і пароляў. Падман, калі махлярская спасылка маскіруецца пад звычайную, якая нібыта вядзе на пэўны інтэрнэт-рэсурс, а насамрэч прыводзіць да махляра, атрымаў назву фішынг (zviazda.by, 24.05.2022).

ФЛАГ (ням. Flagge) – прымацаваны да дрэўка або да шнура кавалак матэрыялу адпаведнай формы і колеру, часта з гербам, эмблемай дзяржавы або арганізацыі. Такім чынам, герб і флаг Рэспублікі Беларусь з дапамогай простых і зразумелых сродкаў адлюстроўваюць патрыятычныя, гістарычныя і культурныя традыцыі краіны, характар народа, яго духоўны патэнцыял (z viazda.by, 08.05.2022).

ФЛАГШТОК (ням. Flaggenstock) – шост для пад’ёму флага. Плошча ўяўляе сабой кола радыусам 50 м з гранітным пастаментам у цэнтры, на якім размешчаны флагшток з дзяржаўным сцягам (z viazda.by, 08.05.2022).

ФЛЕЙТА (ням. Fl ö te) – драўляны духавы музычны інструмент высокага рэгістра ў выглядзе цыліндрычнай трубкі з адтулінамі і клапанамі. Разам з Таццянай Старчанка 25 мая на сцэне Малой залы выступяць Яўген Віданаў (флейта), Віктар Пузыня (кларнет), Віктар Альшэўскі (кантрабас) і Ігар Аўдзееў (ударныя інструменты) (z viazda.by, 11.05.2022).

ФЛЁР (ням. Flor) – 1. Тонкая, празрыстая, пераважна шаўковая тканіна. 2. Напаўпразрыстае покрыва, заслона, смуга. Ён умеў ствараць вакол сябе флёр таямнічасці і гераізму (z viazda.by, 07.07.2021).

ФЛЭШБЭК (англ. flashback) – яркі, эмацыйна афарбаваны вобраз, успамін з мінулага, які запускаецца міжвольна, акрамя нашай волі. Мала, што паміж суседнімі сцэнамі скрозь злучнікі ды коскі, якім канца-краю не відаць, дык яшчэ і флэшбэкі тут без дай прычыны змяняюць візуальна падобныя флэшфорварды (z viazda.by, 09.07.2022).

ФЛЭШ-МОБ (англ. flash mob) – загадзя спланаваная масавая акцыя, у якой вялікая група людзей з'яўляецца ў грамадскім месцы, выконвае загадзя абумоўленыя дзеянні і затым разыходзіцца. Згодна з праграмай Тыдня моды і здароўя прайшоў маладзёжны флэш-моб «Беларусь – гэта мы!», адбыліся майстар-класы па футболе, гандболе, настольным тэнісе, валейболе, веласпорце, бадмінтоне, фехтаванні, барацьбе і керлінгу (zviazda.by, 14.09.2020).

ФЛІГЕЛЬ (ням. Fl ü gel) – жылая прыбудова пры галоўным будынку, a таксама невялікі дом на двары вялікага будынка. Выстава размяшчаецца ў залах другога паверха флігеля, дзе калісьці пражывалі сем’і Рэйтаў і Вараб’ёвых (z viazda.by, 22.07.2022).

ФЛЮГЕР (ням. Fl ü gel) – 1. Рухомы прыбор, які ўказвае на кірунак ветру. 2. Непастаянны чалавек, які хутка мяняе свае погляды і перакананні. Звяртаюць на сябе ўвагу купал, флюгер і ўнікальны дэкор з каралеўскай сімволікай (z viazda.by, 04.05.2021).

ФОКУС (ням. Hokuspokus) – 1. Лоўкі прыём, заснаваны на малавядомых гледачам фізічных ці хімічных з’явах або проста на спрытнасці рук. 2. Складанасць, сакрэт чаго-небудзь. 3. Канцэнтрацыя на чым-небудзь. Вось таму й фокус увагі многіх журналістаў, блогераў скіраваны сёння, на жаль, у «сацыябалотныя» тэмы (z viazda.by, 31.05.2022).

ФОРБС (англ. Forbes) – назва амерыканскага дзелавога часопіса, які належыць кампаніі Integrated Whale Media Investments і сям’і Форбс. Роберт Даўні-малодшы прызнаны самым высокааплатным акцёрам па версіі Форбс (zviazda.by, 05.08.2020).

ФОРЗАЦ (ням. Vorsatz) – падвойны ліст шчыльнай паперы, які злучае вокладку і кніжны блок. На тытульнай старонцы – плошча Перамогі, на першым форзацы – дзяржаўныя сімвалы (герб, сцяг, гімн), на апошнім – памятныя даты і святы, а з адваротнага боку – QR-код на платформу «Патрыёт.by», на якой сабраны ўсе матэрыялы для навучэнцаў і педагогаў па патрыятычным выхаванні (z viazda.by, 03.06.2022).

ФОРМА (ням. Form < ад лац. forma ‘форма, выгляд’) – 1. Вонкавы абрыс, вонкавы выгляд, контуры прадмета. 2. Знешні выраз якога-небудзь зместу. 3. Усталяваны ўзор чаго-небудзь. 4. Прыстасаванне для надання чаму-небудзь пэўных абрысаў. 5. Аднолькавое па колеры і крою адзенне. 6. Сукупнасць прыёмаў і выяўленчых сродкаў мастацкага твора. Выстава, фотасесіі – своеасаблівая форма арт-тэрапіі для людзей, якія перажываюць складаны вопыт, здольных адчуваць смак да жыцця, радавацца, спадзявацца і любіць (z viazda.by, 18.08.2022).

ФРАХТ (ням. Fracht) – 1. Перавозка грузаў водным шляхам. 2. Груз, які перавозіцца водным шляхам. 3. Плата за перавозку груза. Ён дадаў, што шалёны махавік санкцый у дачыненні да мінеральных ўгнаенняў, нафтапрадуктаў, лагістыкі перавозак (фрахт, страхоўка) пагражае сарваць і наступныя аграсезоны і проста абрынуць рынкі харчавання (z viazda.by, 06.07.2022).

ФРЫЛАНС (англ. freelance) – аддалёны спосаб заробку без працаўладкавання ў штат. Цяпер занадта шмат тых, хто пайшоў у SMM, таму што гэта дазваляе працаваць на фрыланс (z viazda.by, 20.08.2020).

ФРЫСТАЙЛ (англ. freestyle (skiing)) – зімовы від спорту, які спалучае катанне на лыжах і акрабатыку. Фрыстайл на кожнай Алімпіядзе прыносіць Беларусі медалі, прынёс і цяпер. У канькабежным спорце былі высокія месцы (zviazda.by, 11.04.2022).

ФУТЗАЛ (англ. f utsal < ісп. f utsal) – футбольны матч, які праводзіцца на корце з цвёрдым пакрыццём, меншым, чым футбольнае поле, і ў асноўным у памяшканні. У рамках Гульняў пройдуць спаборніцтвы і ў нестандартных відах – тайскі бокс, танцавальны спорт, барацьба на паясах, корэш, футзал (zviazda.by, 04.09.2021).

ФЭЙК (англ. fake) – што-небудзь ілжывае, недакладнае, сфальсіфікаванае, якое выдаецца за сапраўднае, рэальнае, канкрэтнае з мэтай ўвесці ў зман. І няхай ніхто нас не крытыкуе і не робіць з гэтага нейкіх фэйкаў ці надзвычайных заяваў (zviazda.by, 20.09.2022).