С

САБВУФЕР (англ. subwoofer) – акустычная сістэма, якая прайгравае гукі самых нізкіх частот. З іншамаркі зніклі інструменты, сабвуфер, два нажа і пнеўматычны пісталет (z viazda.by, 13.07.2021).

САЙТ (англ. site) – месца ў сусветнай павуціне, якое змяшчае інфармацыю і звычайна складаецца з мноства вэб-старонак, злучаных гіперспасылкамі. Па-першае, на працягу года чытаць усе змешчаныя гісторыі (сайт «Звязды» ў дапамогу!), па-другое, нейкім чынам пазначаць тое, што спадабалася (zviazda.by, 25.08.2022).

САЛЬСА (англ. salsa < ісп. Salsa ‘соус’) – гібрыдная музычная форма, заснаваная на афра-кубінскай музыцы, але якая ўключае элементы іншых лацінаамерыканскіх стыляў, пік папулярнасці дасягнула ў 1970-х гадах у сувязі з распаўсюджваннем іспанамоўнай культурнай самабытнасці. 1 чэрвеня (серада) – 20:00 Сальса ад студыі «Крэда» (zviazda.by, 01.06.2022).

САЎНДТРЭК (англ. soundtrack) – гукі і асабліва музыка, запісаныя для фільма. Складваецца ўражанне, нібыта творчая каманда, дэлегуючы музычнаму суправаджэнню ролю адзінага сродку мастацкай выразнасці, наўпрост латала саўндтрэкам сцэнарныя дзіркі і недахопы акцёрскай ігры (zviazda.by, 10.12.2021).

САСПЕНС (англ. suspense) – прыём, які выкарыстоўваецца ў фільмах, відэагульнях або мастацкай літаратуры для стварэння атмасферы нарастальнага трывожнага чакання, напружання. Навідавок выступіла адметнасць, якая ў будучыні стане своеасаблівай візітоўкай пісьменніка, а менавіта здольнасць па-майстэрску «закруціць» сюжэт, узмацніць саспенс, схіліць чытача да суперажывання героям (zviazda.by, 15.04.2020).

СВІТШОТ (англ. sweatshirt) – універсальная і простая ў пашыве талстоўка, якая не мае кішэняў, а таксама капюшона і маланак. А вось світшот – гэта ж не проста світар, гэта асобны від адзення, «гібрыд» світара і футболкі, а трэнч – хоць па сутнасці сваёй і плашч, але ж асаблівы – так называюць толькі плашч двухбортны (zviazda.by, 25.02.2021).

СЕКСТЭТ (ням. Sextett < ад лац. sextus ‘шосты’) – 1. Музычны твор для шасці галасоў або інструментаў. 2. Калектыў выканаўцаў з шасці чалавек; аркестр з шасці інструментаў. Секстэт таксама прадэманструе ва ўтульным дворыку філармоніі нестандартнае прачытанне джазавых стандартаў і аўтарскія кампазіцыі, у прыватнасці Карэна Карапецяна і Андрэя Ускова (z viazda.by, 30.03.2022).

СЁРФІНГ (англ. surfing) – водны від спорту, у якім чалавек едзе на пярэдняй або ніжняй частцы хвалі, якая звычайна рухаецца ў бок берага. Навічкамі ў алімпійскай сям’і сёлета сталі скейтборд, сёрфінг, скалалазанне, каратэ і баскетбол 3 на 3 (zviazda.by, 09.08.2021).

СІКВЭЛ (англ. sequel) – кніга, фільм, камп’ютарная гульня або любое іншае творчае апавяданне, якое па сюжэце з’яўляецца працягам якога-небудзь твора. Нядаўна ў рамана з'явіўся працяг, і вось ужо сіквэл перакладзены на беларускую мову пад назвай «Канец адзіноты» – цудоўная нагода сустрэцца з нашымі чытачамі (z viazda.by, 26.10.2020).

СІНГЛ (англ. single) – песня, выпушчаная і аформленая як асобны міні-альбом. Другая класіка рока – сінгл гурта Scorp і ons «Maybe І maybe you» (z viazda.by, 07.07.2021).

СКА (англ. ska) – першы мясцовы гарадскі поп-стыль Ямайкі. Таксама знаёмыя мелодыі зайграюць новымі фарбамі і будуць апраўленыя ў стылі фанк, ска (zviazda.by, 06.04.2022).

СКАЙП (англ. Skype) – папулярная бясплатная праграма-месенджар для чата, галасавой і відэасувязі. З некаторымі працуем у групе праз «Вайбер» ці «Скайп» (zviazda.by, 06.01.2021).

СКАНЕР (англ. scanner) – прылада, якая, аналізуючы якой-небудзь аб’ект, стварае яго лічбавае прадстаўленне. Тут ўстаноўлены сканер і матор-тэстар фірмы BOSCH з навучальнай ліцэнзіяй на поўны пакет спецыялізаванай праграмы для дыягнаставання і тэхнічнага абслугоўвання аўтамабіляў (zviazda.by, 11.02.2022).

СКЕЙТБОРД (англ. skateboard) – 1. Дошка, якая складаецца з некалькіх слаёў драўніны, усталяваная на колы невялікага дыяметра. 2. Транспартны сродак. 3. Спартыўны інструмент для выканання розных трукаў. Навічкамі ў алімпійскай сям’і сёлета сталі скейтборд, сёрфінг, скалалазанне, каратэ і баскетбол 3 на 3 (zviazda.by, 09.08.2021).

СКРАБ (англ. scrub) – касметычны сродак, які дазваляе ачысціць скуру асобы ад адмерлых клетак. Выдатна дзейнічаюць скраб з костачкамі вінаграда, скраб з кававай гушчы (zviazda.by, 14.09.2022).

СКРАПБУКІНГ (англ. scrapbooking) – від рукадзельнага мастацтва, які заключаецца ў вырабе і афармленні сямейных ці асабістых фотаальбомаў. Адзначым, што калі ў 1980–90-я гады захапленне рукадзеллем часам выклікала здзіўленне і нават насмешку, сёння нікому і ў галаву не прыйдзе ставіць пад сумнеў права чалавека на самавыяўленне праз скрапбукінг або стварэнне аўтарскіх лялек (zviazda.by, 29.05.2022).

СЛАЛАМ (англ. s lalom < ад нарвеж. slal å m) – дысцыпліна снаўборда, якая прадугледжвае спуск з гары на лыжах па трасе, размечанай варотамі, даўжынёй 450–500 метраў і перападам вышынь паміж стартам і фінішам 60–150 метраў. Прадстаўніца Швейцарыі Мішэль Гізін стала алімпійскай чэмпіёнкай у камбінацыі (хуткасны спуск + слалам) (zviazda.by, 17.02.2022).

СЛАЛАМ-ГІГАНТ (ад англ. g iant s lalom) – дысцыпліна снаўборда, якая прадугледжвае спуск з гары на лыжах па трасе, размечанай варотамі, даўжынёй 450–500 метраў і перападам вышынь паміж стартам і фінішам ад 300 метраў. Усяго ў гарналыжным спорце шэсць дысцыплін. У Беларусі развіваюцца толькі тэхнічныя: слалам, паралельны слалам і слалам-гігант (zviazda.by, 22.01.2021).

СЛОГАН (англ. slogan) – рэкламная кароткая і лёгка запамінальная фраза. У гонар надыходзячага юбілею Саюза моладзі назва і слоган маладзёжнага свята сфармуляваная як «БРСМ: 20 гадоў разам!» (zviazda.by, 22.01.2021).

СЛОЎПСТАЙЛ (англ. slopestyle) – тып спаборніцтваў у снаўбордзе, пры якім снаўбардысты праходзяць трасу і выконваюць серыю скачкоў. У краіне папулярныя дзве дысцыпліны: слоўпстайл і біг-эйр. Абедзве прадугледжваюць выкананне акрабатычных трукаў падчас скачка з трампліна. Розніца ў тым, што ў сплоўпстайле скачкі выконваюцца на трамплінах, контр-нахілах, парэнчах, паслядоўна размешчаных на працягу трасы. Абедзве дысцыпліны – алімпійскія (zviazda.by, 22.01.2021).

СНАЎБОРД/СНОЎБОРД (ад англ. snowboarding) – зімовы від спорту, які сыходзіць каранямі ў катанне на лыжах, сёрфінг і скейтбордынг, дзе асноўным відам дзейнасці з'яўляецца катанне па любой заснежанай паверхні, стоячы на сноўбордзе з нагамі, размешчанымі прыкладна перпендыкулярна дошцы і яе кірунку, што яшчэ больш адрознівае яго ад катання на лыжах, пры якім гоншчыкі глядзяць наперад. У Беларусі створаны ўмовы для развіцця горных лыжаў і снаўборда і далучэння насельніцтва да гэтых відаў спорту (zviazda.by, 22.01.2021).

СОЎЛ (англ. soul) – тэрмін, прыняты для апісання афраамерыканскай папулярнай музыкі ў Злучаных Штатах у перыяд яе развіцця з 1950-х па 60-е і 70-е гады. Некаторыя разглядаюць соўл проста як новы тэрмін для абазначэння рытм-энд-блюзу. Частка ўдзельнікаў відавочна капіруе кагосьці іншага – адны адчайна спяваюць соўл, не маючы для гэтага галасавых магчымасцяў, другія пакутуюць з англійскім вымаўленнем, ад якога міжволі ўспамінаеш школьныя тэмы «Ландан із зэ кэпітэл сіці... », трэція прыпадабняюцца да вядомых артыстаў з адбораў мінулых гадоў (zviazda.by, 17.08.2020).

СПАМ (англ. spam) – масавая рассылка карэспандэнцыі рэкламнага характару асобам, якія не выказвалі жадання яе атрымаць. Такія паведамленні могуць утрымліваць шпіёнскія праграмы, спам або фішынгавую спасылку (zviazda.by, 01.06.2022).

СПІН-ОФ (англ. spin-off) – мастацкі твор (кніга, фільм, камп’ютарная або настольная гульня, комікс), які з’яўляецца адгалінаваннем іншага, ужо існуючага твору, выкарыстоўваючы яго папулярнасць, прызнанне або камерцыйны поспех. Акрамя таго, быў абраны цікавы фармат твораў: канкурсантам трэба напісаць эсэ – прыквел, сіквел або спін-оф на адзін з твораў Бядулі (zviazda.by, 20.08.2021).

СПОЙЛЕР (англ. spoiler) – 1. Заўчасна раскрытая важная інфармацыя, якая псуе ўражанне ад мастацкага твора, руйнуючы інтрыгу. 2. Элемент знешняй канструкцыі аўтамабіля, які паляпшае яго аэрадынамічныя ўласцівасці. У найбліжэйшых выпусках зможам даведацца, дзе ўжо сёння знаходзіцца аэрапорт будучыні (спойлер: за мяжу ехаць не трэба!) і чаму менавіта гэтым летам былі пабітыя шматлікія тэмпературныя рэкорды (zviazda.by, 05.08.2021).

СТАРТАП (англ. startup) – часовая структура, якая мае патрэбу ў інвестыцыях для рэалізацыі сваёй бізнес-ідэі ў гатовы ўнікальны прадукт, а таксама далейшага маштабавання, выхаду на рынак і трансфармацыі ў паўнавартасны бізнэс. Напрыклад, летась Міністэрства інфармацыі арганізавала літаратурны стартап L і tUp – праект для прасоўвання новых перспектыўных беларускіх аўтараў (zviazda.by, 08.04.2022).

СТАТЬІСТЫКА (ням. Statistik < ад лац. status ‘стан’) – 1. Навука аб колькасных зменах y развіцці грамадства і народнай гаспадаркі, a таксама ўлік масавых з’яў. 2. Метад колькасных даследаванняў. Статыстыка метеобюро паказала, што ліпень 2022 года стаў самым засушлівым ліпенем для Вялікабрытаніі з 1935 года і самым засушлівым месяцам за ўсю гісторыю назіранняў для Усходняй Англіі (z viazda.by, 05.08.2022).

СТІЛУС (англ. stylus) – ручка з сіліконавым наканечнікам, якім трэба дакранацца да энсарнай паверхні манітора для кіравання камп’ютарам альбо для малявання на графічным планшэце. Калі пытанне супрацьстаяння традыцыйнага і лічбавага мастацтва не пакідае вас абыякавым, калі вы самі трымаеце ў руках стілус, пэндзаль або аловак і хочаце даведацца сакрэты майстэрства прызнаных асаў, нарэшце, калі вы проста хочаце дадаць фарбаў і чарадзейства ў паўсядзённае жыццё – вас запрашаюць з галавой пагрузіцца у фантастычныя «Лічбавыя сны» (z viazda.by, 14.07.2021).

СТРЫМЕР (англ. streamer) – чалавек, які транслюе сябе праз інтэрнэт, як у прамым эфіры, так і з дапамогай папярэдне запісаных відэа. Хэдхантар, касманаўт, эколаг, стрымер (zviazda.by, 17.08.2022).

СТРЭТЧЫНГ (англ. stretching) – сістэма спецыяльных практыкаванняў для расцягу мышцаў і павышэння рухомасці ў суставах. Для гэтага цяпер ёсць шмат магчымасцяў, сёння кожны трэнер па сумяшчальніцтве блогер, да кожнага можна зайсці на старонку ў сацсетках і паглядзець трэніроўкі ў хатніх умовах: гэта будзе і стрэтчынг, і сілавыя трэніроўкі, і кардыё (zviazda.by, 06.05.2020).

СУБЛІМАЦЫЯ (ням. Sublimation < ад лац. sublimatio ‘узвышэнне, ачышчэнне’) – 1. Ахоўны механізм псіхікі, які ўяўляе сабой зняцце ўнутранага напружання з дапамогай перанакіравання энергіі на дасягненне сацыяльна прымальных мэтаў. 2. Пераход рэчыва з цвёрдага стану ў газападобнае без знаходжання ў вадкім стане. 3. Метад пераносу малюнка на розныя паверхні: дрэва, метал, кераміку і на полиэстеровые тканіны. 4. Тэхналогія выдалення вады з замарожаных свежых прадуктаў, біялагічных матэрыялаў вакуумным спосабам. Напрыклад, калі замарожаныя журавіны змясціць у камеру і пачаць працэс сублімацыі, уся вільгаць пакіне ягады ў выглядзе пары (z viazda.by, 09.03.2022).

СУВЕРЭНІТЭТ (ням. Souveränität < ад фр. souverainet é ‘вярхоўная ўлада, вяршэнства, панаванне’) – поўная незалежнасць дзяржавы ў знешняй і ўнутранай палітыцы. Амерыканскім сенатарам даўно трэба засвоіць, што суверэнітэт і незалежнасць – няўхільныя для беларускага народа каштоўнасці, і ў гэтых пытаннях ніколі не будзе кампрамісу (z viazda.by, 01.08.2022).

СЭЛФІ (англ. self ie) – разнавіднасць аўтапартрэта, якая складаецца ў захаванне самога сябе на фотакамеру. Знаходзіцца нямала аматараў экстрэмальных сэлфі, асабліва сярод студэнтаў, заўважылі субяседнікі (z viazda.by, 22.09.2022).

СЭМПЛІРАВАННЕ (ад англ. sampling) – акт выкарыстання невялікай часткі запісу (напрыклад, песні) у якасці часткі іншага запісу. Рэп сам па сабе прадугледжвае сэмпліраванне – выкарыстанне нейкіх гатовых матываў для стварэння новых «інструменталак», пераасэнсаванне іх (zviazda.by, 27.08.2020).