Д

ДАЙВІНГ (англ. diving) – падводнае плаванне з аквалангам, маскай і ластамі як разнавіднасць спартыўна-турыстычнага адпачынку, баўлення часу. Зараз у раёне Сахль-Хашыш да Макади-Бі забаронена купанне, дайвінг і рыбалка (z viazda.by, 04.07.2022).

ДАЙДЖЭСТ (англ. digest) – інфармацыя або фрагмент тэксту, які быў скарочаны. Таксама можна атрымаць падрабязную інфармацыю аб навучанні па пытаннях абароны персанальных даных, запісацца на вэбінар, даведацца аб правах суб’ектаў персанальных даных і прачытаць дайджэст актуальных навін пра дзейнасць цэнтра (zviazda.by, 02.02.2022).

ДАРТС (англ. darts) – спартыўная гульня, пры якой кідаюць дроцікі ў круглую размечаную на сектары мішэнь. Для дзяцей тут былі арганізаваны фотазоны, дартс, перацягванне каната, для волатаў – армрэстлінг і гіравы спорт, турнір па шахматах і шашках (zviazda.by, 21.03.2022).

ДЕВАЙС (англ. device) – любы сучасны апарат шматфункцыянальнага прызначэння і тэхнічна складанага выканання, які выкарыстоўваецца ў побыце або для навуковых мэтаў. Девайс выйдзе ў двух варыянтах – толькі з Wi-Fi-модулем і з дадатковай падтрымкай працы ў сетках 4 G (zviazda.by, 31.07.2021).

ДЗЮБЕЛЬ (ням. Dübel) – металічны або пластмасавы стрыжань, які адным канцом забіваецца ў сцяну, a ў другім канцы мае адтуліну з разьбой, куды ўвінчваецца шруба; выкарыстоўваецца для прымацоўвання чаго-небудзь. Напрыклад, дзюбель для замацавання панэляў паступае на экспарт, шмат заказаў ідзе з Расіі (z viazda.by, 01.12.2021).

ДЖАЙВ (англ. jive) – танец афраамерыканскага паходжання, які з'явіўся ў ЗША ў пачатку 1940-х гадах. Зачаравальны венскі вальс, гарэзны квікстэп, зачароўвае танга, пранікнёная румба, неўтаймоўны джайв, агністы пасадобль, ад якога перахапляе дыханне, – гэтыя і іншыя танцы прымусяць гледачоў акунуцца ў свет прыгожага мастацтва і атрымаць масу задавальнення (z viazda.by, 21.01.2022).

ДЖАЗ (англ. jazz) – музычная форма, часта імправізацыйная, распрацаваная афраамерыканцамі, якая часта характарызуецца поліфанічнай ансамблевай гульнёй, рознай ступенню імправізацыі, наўмысным адхіленнем вышыні тону і выкарыстаннем арыгінальных тэмбраў. Сапраўднай зоркай канцэрта стала спявачка Яўгенія Лятун – адзіная ў Беларусі вакалістка, якая выконвае джаз са свінгам (zviazda.by, 18.02.2022).

ДЖАЗ-БЭНД (англ. j azz b and) – музычны калектыў, які выконвае джазавую музыку. Альтэрнатыўнымі назвамі з’яўляюцца джазавы ансамбль, джаз-комба. Сам жа джаз-бэнд Green Stream прыехаў у Гродна з Мінска не ў першы раз (zviazda.by, 18.02.2022).

ДЖАКУЗІ (англ. Jacuzzi ‘«амерыканскае» вымаўленне італьянскага прозвішча’) – спецыяльная ванна з падагрэвам вады і з гідрамасажам. У адным знаходзіцца тэрмабасейн з рознакаляровай падсветкай, дэкаратыўным вадаспадам, бакавым гідрамасажорам спіны і ступняў, у другім – джакузі (zviazda.by, 29.06.2021).

ДЖАМПЕР (англ. jumper) – 1. П рылада, якая дазваляе з мінімумам фізічных намаганняў здзяйсняць скачкі да трох метраў у даўжыню, двух метраў у вышыню і бегаць з хуткасцю больш 40 км\ч. 2. Чалавек, які скача з дапамогай гэтай прылады. Парадуюць гасцей таксама касплэеры і джамперы (zviazda.by, 07.09.2020).

ДЖОГІНГ (англ. j ogging) – бег трушком або чаргаванне бегу з хадзьбой для падтрымання фізічнай формы і ўмацавання здароўя. На самай справе большасці з нас джогінг добра знаёмы (zviazda.by, 15.0 7.20 21).

ДЖЭКПОТ (англ. jackpot) – 1. Самы буйны выйгрыш у латарэі за кошт далучэння сумы, не выйгранай у папярэднім тыражы. 2.Вялікая ўдача, поспех, лепшы вынік. Растлумачыўшы правілы, шафер меў намер на заканчэнне паведаміць, што ніхто ніколі не выйграе, а маладыя сарвуць джэкпот (zviazda.by, 20.07.2022).

ДОГЕ (англ. Dogecoin) – крыптавалюта, заснаваная на Litecoin, названая ў гонар інтэрнэт-мема Doge. На хвалі папулярнасці «доге» пачалі з’яўляцца іншыя манеты з выявай сіба-іну (zviazda.by, 04.12.2021).

ДОЛАР (англ. dollar) – назва стандартнай грашовай адзінкі ў ЗША, Канадзе, Аўстраліі, Новай Зеландыі і іншых краінах. Таргі на БВФБ: еўра каціцца ўніз, долар – следам, але неактыўна (zviazda.by, 11.07.2022).

ДРАЙВ (англ. drive) – 1. Прыўзняты псіхалагічны стан, задавальненне ад чаго-небудзь, моцная эмоцыя, а таксама тое, што стварае такі стан. 2. Энергічнасць, напорыстасць. 3. Энергічная манера выканання музыкі, якая характарызуецца адмысловымі прыёмамі і сродкамі выразнасці. Акрамя асалоды прыроднай прыгажосцю, удзельнікі змогуць выпрабаваць сябе ў бегу па перасечанай мясцовасці, адчуць не толькі святочную абстаноўку, але і атрымаць неверагодны драйв (zviazda.by, 28.08.2022).

ДРАФТ (англ. draft) – 1. Працэдура выбару прафесійнымі камандамі гульцоў, якія не маюць актыўнага кантракту ні з адной камандай у ліге. 2. Пісьмовы загад аднаго чалавека іншаму аб выплаце грашовай сумы трэцяму. Нацыянальная хакейная ліга правяла традыцыйнае мерапрыемства – драфт НХЛ (zviazda.by, 26.07.2021).

ДРЭС-КОД (англ. dress code) – збор правілаў па вонкавым выглядзе, якому неабходна прытрымлівацца ў канкрэтных сітуацыях дзелавых зносін, на ўрачыстых прыёмах і г. д. Як расказалі ў ведамстве, у дрэс-код вучня ўкладваюцца калекцыі адзення, прадстаўленыя ў спецыялізаваных аддзелах магазінаў, на школьных кірмашах, прыклады школьнай формы можна паглядзець у тым ліку і на сайце Міністэрства адукацыі (zviazda.by, 08.09.2022).

ДЫДЖЭЙ (англ. DJ) – той, хто ўключае запісаную музыку для танцаў у начным клубе або на вечарыне. Мы прыцягнулі шмат топавых дыджэяў (zviazda.by, 04.07.2022).

ДЫКТАТ (ням. Diktat < ад лац. dictare ‘дыктаваць, прадпісваць’) – 1. Палітыка навязвання сваіх умоў, патрабаванняў моцнай краінай больш слабой краіне. 2. Несправядлівае пагадненне, дагавор, абавязацельства, навязаныя адной дзяржавай другой супраць яе волі. Анатоль Глаз адзначыў, што на сённяшні дзень відавочны ў міжнародных арганізацыях пэўны дыктат шэрагу краін (z viazda.by, 07.07.2022).

ДЫРЭКТАР (ням. Direktor < ад лац. d ī r ē ctor ‘кіраўнік’) – кіраўнік прадпрыемства, установы або навучальнай установы. Дырэктар, што прыняў на работу, напрыклад, выпускніка хімфака ці біяфака, зможа накіраваць заяўку ў Акадэмію паслядыпломнай адукацыі з хадайніцтвам прыняць работніка яго арганізацыі на дыстанцыйны курс (z viazda.by, 18.08.2022).

ДУРШЛАГ (ад ням. durchschlagen ‘прабіваць наскрозь’) – кухонны посуд ў выглядзе маленькай рондалі або каўша з адтулінамі на дне. Рыхтую насенне – цераз дуршлаг прасейваю ад пустазелля, і прасеяць трэба пудоў пяць-шэсць (z viazda.by, 02.05.2022).

ДЭДЛАЙН (англ. deadline) – крайні тэрмін выканання або здачы чаго-небудзь. Мы ж не прымусім моладзь не выкарыстоўваць словы «лайфхак», «дэдлайн», «хайп» (z viazda.by, 21.02.2022).

ДЭКАН (ням. Dekan < ад лац. decanus ‘дзесятнік’) – 1. K іраўнік факультэта ў вышэйшай навучальнай установе. 2. C таршы ксёндз, які назірае над некалькімі прыходамі. «Мне здаецца, мэты мы дасягнулі і атрымалі водгукі з самых розных рэгіёнаў нашай краіны», – адзначыў дэкан факультэта прыродазнаўства кандыдат геаграфічных навук Аляксандр Сідаровіч (z viazda.by, 27.07.2022).

ДЭКАНАТ (ням. Dekanat < ад лац. decanatus) – кіраўніцтва факультэта на чале з дэканам, a таксама памяшканне, дзе яно знаходзіцца. Кіраўніцтва ўніверсітэта, дэканат і выкладчыкі шчыра верылі ў мяне і падтрымлівалі нават на адлегласці (z viazda.by, 08.06.2022).

ДЭФОЛТ (англ. default) – невыкананне абавязацельстваў па дагаворах пазыкі. Рэйтынгавае агенцтва Moody’s абвясціла, што Беларусь дапусціла дэфолт па еўрааблігацыях Belarus-2027 (z viazda.by, 15.07.2022).